
BESJEDA NA GORI 

(IZ »BIBLIČKIH LEGENDA«,) 


Z latom je drhtala šuma rujnim obavita sjajem, 
Sunce je tamo daleko u krilu paoma vitih 
Dizalo bistro ko oko, u kojemu ljubav odsijeva 
Proljećem novog života. 

Golemo, rumeno cvijeće raskošno dizalo tjeme. 
Tamo spram rodnog Istoka 
Strastvenom, opojnom žeđom 
Sunčane upijajuć zrake. 

Bistro je svitalo jutro: 

Sunčana, vedra tišina 
Golema sterala krila 
I ljudsku njihala dušu 
Slađanim čuvstvima mira, 

Spokoja, bratimstva, sreće. 

Slegla se borba za hljebom, 

Nove su cvjetale nade, 

Rajsko je milinje neko 
Drhtalo čovječjim srcem, 

Novim je sijalo sjajem 
Velebno svodovi je neba. 


Preli se naroda četa tamo sa gordog Siona 
Sa Galilejskih ravni, iz sudbonosne Judeje, 

Ispreko svetog Jordana, Tihim pred daškom života 
Novog, što strujio zrakom, kolijevka vjere se prene. 
Tamnim na čelima koja ropstva je glodala avet 
Mračne kroz vjekove duge, 

Tračak je mlađanog sunca 
j Veselim titrao sjajem, 
i Šaptale od milja usne 
I Srca su kucala snažnim 
i Kucajem mladog života. 

Željne su čekale duše 
' Riječ, što tvori čudesa, 

! Tvrdo što savija gvožđe. 


I On se pope na goru; Mirisni lahor Mu lakim 
Cjelovom ljubio bujne pramove zlaćane kose. 

Na snježnom licu Mu sjao tračak ljubavi žarke 
I drhtaj ljudskoga bola, oko Mu žario plamen 
Ljudske što užiže grudi skrovita budeći čuvstva, 

Ko ljiljan u jutrnjem ruju snježna Mu odora sjala 
Sjedne, Glas mu prostruji 
Romonom jutrnjeg daška. 

Naroda val ustalasa 
Ko zlaćeno klasje na polju 
Pod daškom ljetnog zefira: 

Moć ga osvajala duha, 

A glas romonio dalje: 

»Blago siromašnim duhom, 

»Njihovo carstvo je neba, 

»Sretni oni, što plaču, 

»Utjehu naći će skoru, 

»Blago krotkima blago, 

»Oni će vladati zemljom, 

»Blago gladnima pravde, 

»Jer će se nasitit skoro, 

»Sretni čistoga srca, 

»Oni će vidjeti Boga, 

»Blaženi mirni i tihi, 

»Postat će sinovi Božji, 

»Onima blago, što pate 
»Poradi pravde Svevišnje, 

»Njihovo carstvo je neba, 


Riječi su letjele zrakom, ko pregršti sjemena čistog 
I plodnu sijali njivu. Strunama čovječjeg srca 
Strujili akordi novi u duši budili himne 
Ljubavi bratstva i sreće: 

Nova je svitala zora! 

St/, llijić. 

BRAK MALE RA 

ROMAN IZ OBIČNOG ŽIVOTA U VELIKO DOBA. 
Napisao SLAVKO JEŽIĆ 


^EJ, Janice, kuda tako žurno? 

H Jamca se upravo stala spuštati 
^ stazom preko polja, kad je začula 
^ poznati glas iza sebe. Naglo se 
okrenu i opazi Cezara, koji joj se približavao 
gologlav, s knjigom ispod pazuha i smiješeći se 
prijazno. 

— Ah, Braco! ... Vi ste! ... 

Je li se u njenu uzviku više odrazivalo iznena¬ 
đenje, čuđenje ili veselje, teško bi bilo reći. .. 
Stala je prijazno kimnuvši i naherivši malko glavu 
uprla je treptav pogled ispod svojih poluzatvo¬ 
renih dugih svilenih trepavica u pridošlicu. 

Srdačno se porukovaše. 

Janice, Janice, kadgod te vidim, svaki put 
si sve ljepša ... Tebi, čini se, rat nije naudio. Piše 
Ii štogod Stanko? 

Već dvije godine ništa, odgovori Janica gla¬ 
som, koji je nastojao da bude tužan ... Na ono, 
što ste vi pisali Crvenom Križu u Odesu, došao 
je odgovor, da se za njeg ništa ne zna. A naše 
su oblasti javile, da je zarobljen.. . 

Tako, dakle ... I ti nam eto ostade bijela udo¬ 
vica ... ni žena ni djevojka, kažu naši ljudi, je Ii? 

Baš tako, slegnu malo izazovno ramenima 
Janica. A vama je žao? ... 

Pri tom upilji u njega onaj prodirni pogled svo¬ 
jih poluzatvorenih očiju. 

Cezar se mrva smete . .. Pred očima mu bije¬ 
snu vizija vedrih zimskih noći za mjesečine — 
pred godinu i po .. . Ono škripanje snijega pod 
nogama . .. Ojte oštre sjene u voćaru iza kuće . . . 
Na vratima mlada, jedra žena . .. Šušljanje hodni¬ 
kom u komoricu ... Pa mladost. . . vrela krv . . . 
i ljubav. ... I onaj miris jabuka na ormaru i usta¬ 
jalih dunja u kovčegu! ... 

Časak — i vizije nesta. Cezar uzdahnu: 

— A tebi, Janice?, upita. 

Ona opet slegnu ramenima. 

— Meni? . .. Nikad mi nije bio dobar. Tukao 
me. Uvijek je bio ljubomoran. Nije mi žao za njim. 
Sad mi je ljepše . .. 

I pobrza naprijed. — Cezar se nečemu dosjeti: 

— Gle, a nisi mi rekla, kuda ćeš? 

Malo kao da se nećkala da odgovori. Napokon 
reče onako preda se: 

— A ... u aprovizaciju! 

— U aprovizaciju? začudi se Cezar. Pa istom 
je objed prošao. Počet će se dijeliti u četiri, a 


možda i u pet. .. prema tomu, kad bude milostiva 
volja gospodina načelnika . .. 

Janica kimnu prkosno glavom: 

— Svejedno .. . Meni će on već dati. Trebam 
šećera za kavu ... 

Cezar je padao iz čuda u čudo. 

— Pa zar ti imaš i kave? Bogami, prave kave 
već nisam par godina pio . .. Ono, što dobijemo 
u gradu u kavani, ni u mirno doba ne vrijedi mno¬ 
go, a sada pogotovo . .. 

E, ima svega u našoj aprovizaciji. Samo komu 
hoće gospodin načelnik dati... 

A tebi hoće, Janice? A? . .. pitao je Cezar 
malo neugodno dirnut. 

Janica je osjetila promjenu u njegovu glasu. 
Malo stane, pogleda ga i reče: 

Ne znam . . . možda da hoće . .. Ali znate 
šta. Braco, vi biste mogli k meni doći na šalicu 
kave . .. prave kave. Braco . .. Bi, bi!, lupkala je 
nestrpljivo nožicom u žutoj cipelici, — ja ću vas 
večeras čekati. . . 

Cezar je oklijevao: 

Ne znam, Janice . . . Istom sam jučer došao. 
Još se nisam narazgovarao sa svojima ... Ne ću 
valjda moći.. . Drugiput. . . 

— Ne, ne! . .. tvrdokorno je ostajala kod svoga 
Janica. Naglo je uprla u nj svoj široki, gotovo 
nevini pogled, da odmah zatim malo zaklopi oči, 
što su se i kroz duge trepavice sjale. Morate doći, 
Braco . .. Čekat ću vas ... — sama! . . . 

I potrči niza stazu prema plotu. Kod prelaza 
još se jednom okrenu prema Cezaru, koji je ne¬ 
pomično stajao na mjestu i gledao za njom. Ona 
mu domahnu rukom na pozdrav i poluglasno đo- 
viknu: 

— Sama! ... 

Zatim prijeđe preko prelaza i zakrenu seoskim 
dudnjakom prema općini. — A Cezar je gledao 
vitki i punani struk, pa razbludno ljuljanje u bo¬ 
kovima i mislio . .. 

. . . Mislio je na ovu mladu, nadarenu i ambi¬ 
cioznu seljakinju, koja je sama iz knjiga i iz raz¬ 
govora sa seoskim »Amerikancima« naučila en¬ 
gleski, koja se bavila fotografijom, nosila košulje 
od batista i čarape od svile .. . Kakvih Ii sve ču¬ 
desa ne ćeš naći po našim selima? 

. .. Šta će biti od nje? ... 

Zamišljeno se okrenu, otvori Mussetove »Co- 
medie et proverbes«, i zaputi se u šumicu čita¬ 
jući igru o kapricama lijepe Marijane —-- 

Kad je nakon neka dva sata izišao na cestu, 
vidio je čitavu povorku ljudi, ponajviše žena i 
nešto postarijih muškaraca, kako se valja smje¬ 
rom prema aprovizaciji, koja je bila u jednoj 
zgradi blizu općine. Tko je nosio vreću, tko ru¬ 
bac, tko košaru, da u njih spravi ono malo ku¬ 
kavnog živeža, što će ga dobiti na aprovizaciji. 
Sve sama ispaćena lica, izmučena tjelesa. Četa 
jadnika, koji ratuju u pozadini, ratuju očajno i 
beznadno, a ponajviše već i apatično. Mjesto 
svirke ratne koračnice bruji oko njih u vazduhu 
strašna simfonija gladi. . . 

Tu i tamo ugledao bi medu staračkim licima i 
po koje rumeno, svježe lice mlade snaše. Te su 
mlade žene većinom bile nacifrane i dotjerane kao 
da je nedjelja. Koracale su bezbrižno i drsko, go¬ 
tovo izazovno. Bile su živi kontrast tmurnoj i ne¬ 
veseloj okolini, u kojoj su se kretale. U njihovim 
očima nije bilo očaja ni straha — znale su, da će 
dobiti, što budu htjele i koliko budu htjele . . . 

— Dobar dan, kuma Magda, pozdravi Cezar 
jednu pognutu staricu, što se opirala o štap i no¬ 
sila na ruci rogožar. — Kak ste kaj? I vi na apro- 
vizaciju, jel? 

— Bog daj, sinek, Bog daj dober dan! . , . Ali 
ga vre ni dobroga i nigdar ga više ne bu . . . Po- 
zabil nas je dragi bogek . .. 

— Zakaj, mamica, tak govorite? kaj je zbiljam 
tak zlo? 

— Joj, joj, sinek, sto let zlo, posle nigdar do¬ 
bro ... Pa te muke, na koje nas spravlja taj pro¬ 
kleti Lipovec! Mele ni ni praška v hiži, a gda- 
goder dojdem, navek mi veli: Stara, vi ste vre 
dobili svoj obrok .. . Cukora ni, soli ni, a nikaj 
ne da. Bog daj, oči mu scurele! 

— A zakaj ne da? 

— Zakaj? . . . Zato kaj treba za svoje flundre 
i remunde; za Jagenu i za Katenu . .. one dobiju, 
kaj hočeju. Viših, kak se slatko smejeju, beštije!... 

Naprijed su upravo Jagica Kovačeva i Katica 
Milančeva prasnule u glasni smijeh. Stari je Ma- 
teša Kućanov pripovijedao, kakva se neprilika 
dogodila preksinoć načelniku Lipovcu. Bio se za¬ 
vukao u komoru jedne mlade snaše u susjednom 
selu, ali ga tamo zatekao muž, koji je nenadano 
došao na dopust i vratio se u noći. Izlemao je do 
krvi i ženu i načelnika. 

— ... Lipovec je klečal pred njim, javkal i 
sklapal ruke, nek ga samo ne vubije . .. Kad ga 
se Miško vre natukel na mrtvo ime, da je bil ves 
krvavi, onda ga je ščapil za vrat i onak v košuli 
i, da prostite, v gaćami ga je odvlekel v kotec i 
vnutra ga je zaprl. Tak je načelnik ćelu noć do 


jutra stal nutri zaprt skup ze svinjami. Veliju, 
da su mu svinje levo vuho razdrle, kaj ga nosi 
zvezano. A vjutro ga je Miško steral van, kad je 
bil vre beli dan, pak je onak skoro gol moral iti 
do svojega kuma v selu, gde se mogel oprati i 
obleći, ,. 

— Prav mu je . . . Ništarija! . . . Niko i z ni¬ 
čim! . . . Krvopija! . .. čuli se glasovi iz svjetine. 

— I one nisu nikaj bolše, mrmljala je Ijutito 
stara Magda, mašući glavom prema Katici i Ja- 
gici. — Mrcine . .. 

Ljudi je bivalo sve više. Iz svih okolnih sela, 
što su spadala pod crnolušku općinu, dolazili su 
ljudi i žene različitim stazama i puteljcima, te se 
skupljali oko općinske zgrade. Kako obično nisu 
znali, gdje je načelnik, — koji je ujedno bio i upra¬ 
vitelj aprovizacije — je li kod kuće, u općini ili 
u aprovizaciji — to bi jedni čekali pred općinom, 
a drugi bi se opet nastavili pred aprovizacijom, 
da čim prije dodu na red. Tako se znalo na dane 
dijeljenja sakupiti po par stotina ljudi. 

Cezar se pred općinom odijeli od svjetine i uđe 
u zgradu. Zamolio je jednog pisara, da mu učini tu 
ljubav, pa da digne živežne namirnice za njegove 
domare. Od općine do aprovizacije dalo se doći 
i stražnjim puteljkom preko dvorišta. Prije nego se 
otvorila aprovizacija, načelnik bi podijelio živež 
onima, koje je pustio odostraga u zgradu. Dakako 
da su i pisari i panduri, koji su sve to vagali i di¬ 
jelili, mogli uzeti za sebe i za svoje, što su tre¬ 
bali. To se zbivalo djelomično sa znanjem, a dje¬ 
lomično i bez znanja načelnikova. Trebalo se da¬ 
kle njima preporučiti. Kako ni oni ni načelnik nisu 
bili neprijatelji »krasnog spola« — načelnik je čak 
imao i posebnu sobu za »audijencije« u aproviza¬ 
ciji — lako je bilo razumjeti gnjev stare Magde i 
ostalih, koji su vani čekali. 

Došavši u dvorište aprovizacije, sreo je Cezar 
na hodniku Janicu. Bila je zapuhana i crvena. 
Opazila ga je i stala je. 

-Janice, otkud? Što ti je? 

Čas je oklijevala: 

— Ah, ova luda Lipovec .. . Naklatio se danas 
na mene i nije mi dao mira . . . 

Cezar se smrkne: 

— Došla si po šećer. Je li ti dao? 

Janica plane: 

— Nije, bezobraznik nijedan! . . . Bio je drzak, 
a ja sam ga ćušnula .. . Razbjesnio se, i nije htio 
da mi dade šećera . . . Sad je u sobi i dere se na 
sve, koji su unutra. Kao divlji. . . 

Cezaru se malo razvedrilo lice: 

— A zašto si ga ćušnula, Janice? 

Janica opet baci nagli i prodirni pogled na Ce¬ 
zara, da ga u istom reći bi trenu sakrije iza svo¬ 
jih mekih, dugih trepavica. Onda tiho reče: 

— Rekao je, da će večeras doći k meni... A 
ja nisam htjela . ., Još sam mu rekla, da bi mu se 
moglo dogoditi, da mu i drugo uho razderu ,. . 
Malo da nije puknuo od bijesa .. * 

Cezar je nehotice prihvatio obje Janičine ruke 
i stisnuo ih; 

— Hvala, Janice ... Ti si ipak dobro dijete . . . 

Njezine su oči sjale. Prošaptala je: 

— Ti ćeš doći. Braco, je li? .., Čekat ću te .. . 

Istrgnuv ruke za čas je nesta kroz dvorište 
stazom, koja je vodila u njezino selo . .. 

Sa strane ulice čula se graja, pomiješana s ja¬ 
ukom i krikom. To su stražari otvorili uska vrata 
aprovizacije, pa je nastala stiska i guranje. Čule 
se psovke načelnikove i grubi povici stražara. Za 
čas je zastenjala velika vaga pod vrećama, a mala 
je zvoncala od mjedenih utega. Čuli se udarci sje¬ 
kire po glavama šećera. Muški, ženski i djetinji 
glasovi se miješali. Molbe, psovke, zaklinjanje, 
plač .. , Simfonija glada ... 

— Babo, ništa nema; šta opet dodijavate?, čuo 
se osorni načelnikov glas. 

— Gospon, gospon, najte, bu vas bog! jaukala 
baba Magda. Znate, stari vre dva leta nemre ni 
genut s postele. Sama sem i stara ... smilujte se... 
vre dva meseca nisem dobila ni mele ni cukora. 
A betežnik v hiži... 

— A šta me fiksirate, vi stara brbljavka ... A 
gde vam je snaha? Zašto vam ona ne pomaže . . . 

Magdin je glas postao mukliji i tiši: 

— Ne znam, gospon ... negde v službi, v Za¬ 
grebu ... Očla je i nigdar ne piše . . . 

Načelnik je bjesnio: 

— Lažeš, svodiljo! . . . Skrila si je kod njezina 
brata, a okolo si rastrubila, da je pobegla, jer da 
sam ju ja napastoval. Van se nosi, lažlivka! ... 

— Joj, joj, vriskala je stara očajno .. . Barem 
dve tri kile crne mele za kruh; ded mi vumire ... 

— Nek crkne skup s tobom, stara coprnica! 
Za drugo ni niste . .. Momentalno van! ... Stražar, 
bacite ju van! ... 

Čuo se vrisak staričin, mrmljanje, psovanje, 
svađa . .. 

— Bog daj, deca ti od glada pomrla .. . velika 
te nevolja spopala .. . ništarija . . . krvopija . .. 
k . .. bitanga . . . 

I glas se stare Magde izgubi u sveopćoj buki i 
vrevi... 

Cezaru se zgrčiše pesnice. Tako eto pogospo- 
đen seljak postupa sa svojim vlastitim seljanima! 


Dosta je, da su ga izabrali načelnikom, da je 
osjetio vlast u svojoj ruci i da je već odmah na 
zlo upotrijebi... Prava slika malog seoskog de¬ 
spota, svemoćnog tiranina, puzavog prema gore, 
nesmiljenog prema dolje! . . . Podmukao, zloban 
i osvetljiv! ... 

Sad se čuo prijeteći mladi muški glas: 

— Gospon načelnik, jeste čuli? Najte se puno 
šaliti! . . . Če V meni prekipi.. . 

Čuo se bijesni udarac šakom po stolu. 

— Jel mi se groziš? Znaš, da se groziš vla¬ 
sti? . . . 

Glas je seljakov postao jači, tek je malo za¬ 
drhtao: 

— Znate, kaj se vre dogodilo drugud pri opro- 
vizacijom zbog krivice. Kad v čoveku prekipi krv, 
onda vre ne mari za glavu ... V ratu sam zgubil 
levu ruku, ali desna je još jaka ... Čuvajte se . .. 

— Šta? To ćeš još zapamtiti! ... Ti na moj ži¬ 
vot atenteraš... Panduri, ščapite ga. . . 
Vrešt ž njim! . . . 

Opet gužva, buka, cika . . . 

— Čekaj, cucek krvavi, buš ti sve to platil! .. . 
hroptao je mladi seljak, — Znam ja, zakaj ja ne 
dobim mele ... Da te moja Jela pustila nutra. 
kad si po noći klopal na obluk, se bi dobro bilo... 
Došel bu dan obračuna .. . čekaj! . .. 

— V rešt ž njim! ... Po žandarima ga dam ot- 
pelat k sudu, razbojnika . . . Bu vre znal, gde viša 
vlast ezikstera i kak ju treba poštuvati! . . . 

Cezar je s gađenjem slušao bjesnilo Lipovčevo, 
ono miješanje dijalekta s tobožnjim književnim 
jezikom, iskrivljivanje tuđih riječi.. . Uto mu je 
pisar potajice donio njegovu kvotu živežnih na¬ 
mirnica, i plativši je, Cezar se odmah udalji od tog 
mjesta strahote i užasa. 

Malo prije svoga doma sreo je kapelana Kru¬ 
žića. Pozdraviše se. Kapelan pođe malo s njime. 
Pripovijedao mu je, da je danas bio po poslu kod 
kotara. 

— Reći ću ti kao prijatelju i pod diskrecijom, 
što mi je danas predstojnik pripovijedao. Znaš, 
da je negdje pod konac travnja bilo Citinje, kra¬ 
ljičin imendan. Stari mi je župnik zaboravio izdati 
nalog, da služim misu za kraljicu Žitu, a ja sam se 
načinio glup, i nisam je služio. I nije li me ta hu¬ 
lja od načelnika denuncirao kotarskoj oblasti? 
Sva sreća, da je predstojnik čestit čovjek, pa je 
spis zadržao kod sebe i nastoji stvar zatapšati. . . 
Zato treba šutjeti, jer načelnik ništa ne zna o to¬ 
me, pa se još uvijek Ijubezno i slatko sa mnom 
razgovara. Da što dozna, mogao bi otići do viših 
oblasti, pa bi i predstojnik imao neprilika . . . 

Cezar je upravo dolazio s mjesta, gdje se na- 

čelnik pokazao u pravoj svojoj slici, pa nije znao 
bi li se zgrozio nad tom njegovom nepodobštinom. 

— To ti je kriminalni tip, dragi Mijo, i ja se 
ne bih ni najmanje začudio, da se jednoga dana 
otkrije kakovo umorstvo, što ga je on počinio. Sa¬ 
mo ga smatram prevelikom kukavicom za to . . . 
Pred kućom se rastadoše. Cezar odnese majci 

brašno i šećer, a Mijo nastavi šetnju selom- 

Te je večeri nebo bilo vedro kao i ono pret¬ 
prošle zime . . . Mjesečina je sjala i rezala sje- 
novite brazde po voćaru. Mjesto škripanja 


snijega čulo se suštanje pokošene trave pod no¬ 
gama . . . Kao i one zime čekala je na vratima 
jedna mlada žena . . . Kao i one zime tapao je 
Cezar tiho hodnikom, i našao se u komori Jani- 
činoj, što je mirisala po dunjama i jabukama . .. 

— Došao si. Braco . . . zlatni Braco . . . slat¬ 
ki moj Braco . . . Janica mu obuhvatila objema 
rukama glavu i cjelivala mu usta, lica, oči, tepi^ 
jući mu riječi od mila ... 

Došao sam, Janice, branio se tobože Cezar od 
milovanja. Došao sam, da održim riječ. Ali mo- 





MIRKO RAČKI: PRELAZ PREKO AHERONTA 


ram odmah doma. Moji bi bili u strahu, da me 
dugo nema. Znaš, okolo se skiću bećari. A i na¬ 
čelnik me ne trpi. Mogao bi koga potkupiti, da me 
napadne sama po noći . . . 

— Ah taj, mahne Janica prezirno rukom. — 
Kukavica! . . . 

— Ipak . . . 

— No pa dabome, ići ćeš kući. Ali najprije mo¬ 
raš ispiti obećanu kavu . . . 

— I ako nisi dobila obećanog šećera . . . 

Janica se nasmija: 

— A tako sam ga »vruće« platila, da me još 
i sad dlan svrbi . . . 

I sve govoreći vrzla se po sobi, priređivala, 
pristavljala šalice, i svaki čas prišla k Cezaru, 
da ga poljubi. Uto je već i kava zavrela. 

— Danas imaš ono isto krasno vezeno odijelo, 


što mi se onda tako svidjelo, govorio je Cezar 
pijući kavu. 

— E pa da, naheri Janica vragoljasto glavu, 
— kad sam znala, da ćeš ti doći. . . 

—^ Da, da! .. . Ali sjećaš li se, kako sam se lju¬ 
tio na te vaše narodne košulje, što se oblače preko 
glave i sasma su zatvorene oko vrata? . . . 

— I još si tvrdio, da ženske noga nije nikada 
savršena, dok nije u svilenoj čarapi. . . smijala se 
Janica veselo. 

— Dabome, i ti si me slijedeći put dočekala u 
svilenim čarapama i batistastoj košulji s čipkama. 

— Ti si se čudio, ljutio si se i izgrdio si me . . 
Najposlije ti je ipak bilo drago. . . 

— Ti si mi onda pokazala, na moje veliko 
čudo, u ormaru čitav jedan pretinac pun finoga 
rublja , . . Imaš li ga i danas? ... 

Janica načini pođrugljivo-ozbiljno lice; 

— Pa valjda ga nisam zakartala? . . . 

I ustavši se, postavi nogu na stolac. Bila je 
u malim niskim cipelicama, obučena u svilenu 
čarapu. 

Cezar se zagleda u nježnu liniju njenoga lista, 
a onda zaklopi oči. . , Zašto mu je pred očima 
bljesnula Arankina slika? . . . Možda slični karak¬ 
teri? Ili ono žensko, što i ovdje izbija tako ele¬ 
mentarnom raskoši?... I otvorivši oči ugleda sjajne 
i pametne njezine oči, što su ga tako odano i pro¬ 
đimo gledale . . . Najednom kao da ga je nešto za- 
sjeklo u grudima: »A Mira?« . . . Zaklopi opet oči, 
jer nije htio da mu u njima čita misli. . . Zašto mu 
se nameće misao na Miru? Zašto je čitajući Mus- 
seta u šumici morao neprestano da na nju misli? 
»Jao onomu, tko se u cvijetu mladosti prepusti 
ljubavi bez nade! . . .« »Tako bi mu bilo s Mi¬ 
rom . . . Ne, ne, onda radije Aranka, Branka, Ja¬ 
nica . . . sve, sve, samo Mira ne! . . . 

Osjetio je Janičine cjelove na očima. Ogrlila 
ga je i govorila; 

— Volim te, volim te, Braco . . . dobri moj . . . 

— A zašto me voliš, Janice? . . . Nisi me tako 
dugo vidjela, a nikakve koristi nemaš od mene . .. 

— Koristi? rekla je prijekornim glasom. Zašto 
govoriš tako. Braco? . . . Volim te samo zato, jer 


si tako dobar ... i jer mi nikad nisi ružnu riječ 
rekao ... A svi su ljudi tako zli... tako su zli, 
Braco . . . 

I obasu ga cjelovima . . . Najednom skoči. 

— A nisi vidio, kakvu košulju imam danas, 
Braco? .. . 

I za tren otkopča haljine, a pred njegovim oči¬ 
ma osvanu mekana, čipkasta, duboko izrezana 
košulja, iz koje iskočiše dvije čvrste, sjajne, bi¬ 
jele grudi... 

-Kad je Cezar preskočio preko plota 

voćara i povukao se u sjenu živice, te se žurio 
kući, pričinilo mu se, da u susjednom polju puc¬ 
keta kukuruz, kao da bi se netko kroza nj šuljao. 
Stane i upre oštar pogled onamo. Učini mu se, da 
se kukuruzne stabljike doista ljuljaju i da pri kraju 
polja stoji skrivena čovječja prikaza. 

— Tko je? zavika oštro. 

Taj čas prasnu hitac i Cezaru zazuji tane oko 
ušiju. Strjelimice se baci na zemlju. U isti mah 
se začu lomljava kukuružinja, kao da kroza nj 
čovjek bježi. . . 

Nekoliko je časova Cezar ležao kao mrtav na 
tlu. Onda se brzo digne i naglo preskoči preko 
živice na put. Oderao je ruke o trnje ... 

Mjesec je sasma izblijedio. Na istoku je zaru- 
djelo nebo. Svitalo je . . . (Nastavit će se). 


MLADO PROLJEĆE 


Napisao NEDJELJNO SUBOTIČ. 



LVU sam te zimu čekao, o mlado pro¬ 
ljeće moje, u ovoj gorskoj samoći! — 
Čekao sam te kao golub golubicu 
svoju u zaklonu gugutave vrleti sanja¬ 
jući o bijelom i pernatom piru! 

Hvala ti, svilena i mala ružice, što mi kao veseli 
glasnik naviještaš mladost proljeća!— Tvoje ru¬ 
meno lice dolazi iz dubine tamne hladne zemljice 
i gleda u svečanom zelenilu obučene šumice, doline 
glasne i livade ravne, moje drage stražare! . . . 

Kako mi je drago, da te vidim, sitna plava lju¬ 
bice, čista dušo mojih divljih tratina! — Kad se 
napiješ i opiješ prvom proljetnom rosicom, začini 
onu davnu pjesmicu o Dafnisu i Hloji, koja miriše 
mlijekom bijelih ovaca i medom naših svečanih 
dubrava! 

Dobro došle, moje lijepe i blage proljetne noći! 
— Vaše mi drhtave zvijezde nose u skutima zlat¬ 
nim bokore novih nebeskih nada! 

Zdravo da ste, o vedra sunčana jutra, što se 
grlite poput bršljana i masline u ranom zelen¬ 
kastom rumenilu sa srebrnim zvonima moga pror 


budenog sela! — Vaše magično strujanje dočarava 
mi dolazak blistavih zaručnika — Svijetla i Mu¬ 
zike u moje sanljive oči i u moje smalaksalo srce! 

Ah nijesi me zaboravila, lasto moja brbljava i 
lagana, dok si pjevala suncu na teškim arhitravima 
požutjelih hramova u Harnaku i Luksoru! — Evo ti 
otvaram, crnobijela moja dragano, svoje žute de- 
mirpendžere, da mi razgovaraš moje mučaljive 
dvore! 

Doleti u tihi šaraj moj i vrhu djevičanske ložnice 
moje obnovi toplo gnijezdo svoje! 

I uzgoji mi ispod srca svoga svoje drage mlade! 
— Neka mi u prvoj zori tepaju o vječnoj mladosti 
božjeg proljeća! 

Siva je i olovna zima učinila od mene živu grob¬ 
nicu! — Evo se kao mladi žudeni kraljevski sin 
podiže mlado proljeće u hiljadu šara i tajanstvenih 
zvukova! 

I taj će žudeni kraljevski sin kao novi Hristos 
udariti sunčanim prstom teški grob moj; I ustaće 
kao Lazar duša moja, da se u cvijeću radosti i u 
čudnom preobraženju uspne do sunca! . .. 

DVIJE ISPOVIJESTI 

Napisao D. MILANOV. 

(Svršetak) 


K il 

UGI dan sjedio sam s prijateljem 
Mirkom u debelu hladu sjenatoga 
kestena, , . Njegov mali sinčić Jure 
zabavljao se na suncu šarenim lepti¬ 
rom. Obrazi mu bili rumeni od onog naglog trčanja 
u lovu za njim. Ugrijan dječak baci daleko od sebe 
šešir, a sunčani traci pomiluju plavu glavicu cje¬ 
livajući svaku njegovu vlas. 

Jure, pokri glavu ... nagovori ga otac. 

Vruće je . . . odgovori dijete, vrteći se oko 
lepira. 

Glava će te zaboljeti na ovom suncu. . . za¬ 
brinuo se otac. 

Dječak dohvati nerado šešir i pokrije se, a da 
nas nije ni pogledao. Nije skidao očiju s leptira . , . 
bojao se, da mu ne izmakne. No leptir ipak od- 
leprša iz nespretnih djetinjih ruku. On ostane 
časak iznenađen, a zatim poteče za njim, za- 
tomljujući plač, koji je skoro provalio iz malih mu 
grudi- 

Nespretnjaković! dovikne otac za njim. 

Dijete u svojoj gorljivosti nije zacijelo čulo taj 
očev poklik, letjelo je za leptirom i u naglosti se 
zabuši u neku nepoznatu gospođu, koja je do- 
lazila s protivne strane. 

Eto, sad uteče! klikne mali kroz plač! 

Tko, sinko? — upita ga gospođa. 

Mi se okrenemo čuvši nepoznati glas gospođe. 
Leptir, odgovori mali i počne plakati. 

Ah, leptir, umiri se, ulovit ćemo mi tebi dru¬ 
goga, stala ga gospođa miriti i gladiti po licu. 

Dječak se odmakne od gospođe i turivši prst u 
usta zađe pokunjeno u travu u uglu dvorišta. 

Tko bi to mogao biti? rekne Mirko i ustane, 
kad je vidio, da je gospođa pošla prema nama. 

Eto, prvi moj korak k vama, oglasi se đošljaki- 
nja zvonkim glasom, zacijelo je vašem malom ne¬ 
prijatan. Bojim se, da ga taj prvi susretaj ne otuđi 
ođ mene zauvijek. 

Ah, molim ... kako bi. .. pentao je prijatelj. 

Ja naime držim, da je to vaš mali, rekne ona 
Mirku, koji joj je pošao u susret. 

Jest, moj je taj nevaljanac. 

Dakako, nevaljanac, znamo mi taj roditeljski 
prikor. Međutim oprostite, što vam ja ne rekoh, 
da sam vaša nova susjeda. Jučer sam prispjela go¬ 
spođinu župniku, a danas već, kako vidite, požu¬ 
rila sam se, da pozdravim svoje najbolje, kako 
se veli, rođake, susjede . . . 


Ja sam sa zanimanjem gledao došljakinju. Bila 
je jedna od onih pojava, za kojima se oči i nehotice 
otimaju. 

0, osobito sam veseo, gospođo, rekne prijatelj, 
a znam, da će i mojoj ženi vrlo goditi, što će imati 
tako prijatnu susjedu. 

O, nemojte nagliti s komplimentima. 

Podnipošto, gospođo ... to je iskreno rečeno. 
Međutim dopustite, da vam prikažem svog milog 
gosta — reče joj on — pokazujući na mene. — 
On je također jučer ovamo stigao. 

A i vi ste zacijelo putovali na kolima ovim kra¬ 
snim krajem? 

Jesam, gospođo. 

Raskošno putovanje, je li? Duša se naslađuje 
premnogim ljepotama ovoga kraja. Zacijelo ste uži-* 
vali u čarobnim slikama, koje vam se oku name¬ 
tahu ... 

Ne bih govorio istinu, gospođo, kad bih vam 
jesno odgovorio. 

Kako? začudi se ona, zar vas nije romantika 
osvojila. 

Moram priznati, da me se nije toliko doimala 
s jednostavnog razloga, što sam putovao u društvu 
sa čovjekom, koji je svratio svu moju pažnju na 
sebe t. j. na svoj promašeni život. Vi znate tog čo¬ 
vjeka. 

Ja? . .. 

Rekoh ime. 

Što? Vi ga poznajete? trgnuvši se skoro vikne 
gospođa. 

Obrazi joj problijeđiše, a oči je za časak za¬ 
tvorila. Ona sitna, jedva vidljiva plava žilica na 
sljepočici jasno se sada razabirala, neobično je 
odebljala, kao da će se sad na rasprsnuti. Nehotice 
se uhvati za grudi, kao da je htjela pritiskom svoje 
male ruke ustaviti ono naglo njihovo nadimanje, 
ono burkanje pod njima. Moralo joj je biti tako, 
kao čovjeku, koji je zatečen u zločinu. Pogledala 
m.e zamućenim očima. *. Držao sam, da će za¬ 
plakati. Videći je tako smućenu, bilo mi ju je žao. 
Kajao sam se, što nijesam prešutio onu svoju ho¬ 
timičnu izjavu, koja ju je zatekla. 

Gospodine, rekne, sabravši svu svoju snagu, ne 
bi li bili tako dobri, da me popodne pohodite u 
župnom dvoru. Imala bih s vama da govorim o 
mnogočemu. 

Ja joj radosno obećam, tim više, što ću možda 
moći donekle ispraviti svoju pogrješku. 

Ona ode s prijateljima u kuću, a ja sam razmi¬ 
šljao o čudnom susretaju s onom, koja je očemerila 
život jednoga Romea. 

* 

Bilo je već prošlo pet sati, kad sam se otputio 
gospođi Otiliji« Čim sam stupio u njenu sobu, digne 
se ona od stola, pođe lagano prema meni i pro¬ 
govori svojim zvonkim altom; 

Ja sam mislila, da ćete prije doći. 

Oprostite, ako ste morali čekati. 

Ništa zato, prekine me, imala sam vremena, da 
razmišljam i da dođem do zaključka, da ipak nije 
smjelo doći tako daleko. Da, ja sam bila uzrujana 
i pozvala sam vas k sebi, a nisam bila svjesna, za¬ 
što to činim. 

Ruka, kojom je u taj čas poravnala svoju kosu, 
činilo mi se, da je drhtala. 

Uistinu, gospođo, taj je vaš poziv . ., 

Bio je prenagljen, ponovno me prekine, tim više, 
.što sam naglasila, da imam o mnogočem s vama 
govoriti. 

Ne tajim, da sam se tome začudio. 

Dogodilo se, a tome sam ja kriva. Uostalom, ja 
osjećam, unatoč svemu kajanju silnu potrebu, da 
s vama govorim iskreno. Mogu li vam se otvoreno 
povjeriti? upita me s nekim nemirnim izražajem u 
licu. 

Nema razloga, odgovorim joj, da vam negativno 
odgovorim, ako osjećate prema meni povjerenje . .. 

Ona korakne dva-tri put sobom, a onda priđe 
k meni i prijateljskom gestom položi mi ruku na 
rame i gledajući mi čvrsto u oči, zapita me: 

On je vaš prijatelj? 

Jest, gospođo. 

Odavna? 

Od — jučer *.. 

Od jučer? pogleda me ona začuđeno . . . 

Da raspršim sumnju, koja se u njoj porodila, pri¬ 
povijedao sam joj jučerašnji susret s njim. Rječito 
sam joj opisao svu njegovu muku i bol; onu veliku 
ljubav, kojom ljubi nju, svoju Otiliju; onu razornu 
čežnju, koja mu lomi grudi i onu pogubnu spoznaju, 
da je zauvijek izgubio svoju sreću. Dodao sam, da 
je moja simpatija prema njemu i njegovoj boli ne¬ 
izmjerno topla i velika. Nijesam prešutio ni to, da 
je osuđujem, što je uništila život njemu, izvoru ne¬ 
iscrpive moćne ljubavi, koja bi je uvijek grijala 
svojim toplim tracima. Prekorio sam je, što je ona 
taj hram ljubavi hotimice razorila. 

Ona je teško disala. 

Ja nijesam znao, što bih joj više govorio. Činilo 
mi se, da sam joj rekao sve. Što bi dalje govorio, 
bile bi same sitnice. 

Nastane stanka. 


Otilija sjedna na svoje mjesto i progovori tihim 
glasom: 

Vi me krivite, možda imate pravo... ne znam. 
No baš to, što me okrivljujete, da sam ga hotimice 
unesrećila, nuka me, da vam osvijetlim cijeli tok 
našeg razlaza s druge strane, s mog stanovišta- To 
bi na neki način bila moja isprika. No znajte, da 
se ne želim ispričavati. Ona će možda biti i moja 
osuda; ona će me moguće poniziti u vašim očima, 
ali uza sve to moram vam sve reći. Nijesam vas 
pozvala ovamo zato, da vam razjašnjavam svoj 
život... No jer je tok razgovora skrenuo onamo, 
kamo nijesam mislila, i stavila me pred alternativu 
ili da prešutim istinu ili da budem iskrena; odlučila 
sam, ne znam ni sama zašto, da vam reknem istinu. 
Naglašavam, da se ne želim pred vama opravdati, 
zato smatrajte sve, što vam budem rekla, kao golu 
ispovijed, gdje nema mjesta opravdavanju. 

Ja sam bio u neprilici radi te njene otvorenosti. 

Donekle me zanosi i neobična misao, nastavi 
ona, da pred muškarcem razderem koprenu, koja 
obavija biće žene. Ta vi svi držite, da je žena 
zagonetka, da je ne možete pojmiti, pa vam može 
biti drago, što sam nakanila — ako mi pođe za 
rukom — odgonenuti vam je. 

Ja sam i dalje šutio, jer nijesam mogao ra¬ 
zumjeti, što je nuka, da tako govori. 

Moj je položaj, kako i sami znate, počne ona, 
bio povoljan prije nego me on zaprosio. Dolazio je 
k meni, a ja sam ga ljubila, ako se može tako na¬ 
zvati ono stanje duše, koja rađa želju, đa nam bude 
u blizini stanovita osoba. On mi je bio ugodan. 
Nijesam ga dovoljno poznavala, a opet mi se činilO; 
da ću s njim moći živjeti, pače i ljubiti ga. Zato sam 
i privoljela, da mu budem žena. Međutim se dogo¬ 
dila ona nesreća u roditeljskoj kući. Ja sam bila 
prosjakinja. On i onda nije promijenio svoje odluke 
a tim je porasao u mojim očima. Vi ćete me ra¬ 
zumjeti, što je to značilo za njega. Vlastita ga žena 
uzvisila nad druge. 

Ja joj kimnem. 

Pa ipak ga nijesam kasnije ljubila. Jedino sam 
ga mogla štovati, ali ni to nijesam, rekne Otilija i 
ušuti, kao đa je sabirala misli, koje ju salijetahu. 
Rukom pređe preko čela, a onda nastavi: 

Bračna sreća! Bože moj, koliko put sam čula za 
tu sreću, kakovim li mi je blaženstvom o njoj pri¬ 
povijedala moja prijateljica, koja se godinu dana 
prije mene udala. A ja sam joj vjerovala. Ta na licu 
joj je evala, odražavala se na cijelom joj biću, za¬ 
obljenom, punom, procvalom. Kao djevojka bila je 
suha, blijeda ... prava sjena, a poslije udaje ... 
obla, rumena. Razvila se u ljepotu, a sreća joj tu 
ljepotu uvećavala. Velim, vjerovala sam joj i oče- 

kivala sam i sama taj sretni, veliki osjećaj, I čekala 
sam.Tko bi mogao opisati čekanje žene. Znala sam, 
da ću iščekati, da će doći dan, koji će mi ispuniti 
dušu velikim onim osjećajem, koji mi se onda činio, 
da je izvan moga života. Bila sam uvjerena, da će 
me stanoviti dan ispuniti s onim, što mi je manj¬ 


kalo, da život upoznam u suštini. Da, ja sam bila 
uvjerena, da ću taj dan nešto novo upoznati i ući u 
puni akord, koji tako skladno zvuči. 

To mi je pojačalo očekivanje. Duša mi je bila 
jedan vihor, u kojem se razabirao žvižduk dozi- 
vanja onog velikog časa. U svakom mom poslu, u 



MIRKO RAČKI: HARON 


svakom stisku njegove ruke, u majčinu pogledu 
odjekivalo je to silovito dozivanje. Duševnost moja, 
zasićena tim bolnim osjećajem lomila se i podavala 
kao more pod oštrim udarcem bure. Vječni orkan 
koga sam brižno skrivala pred radoznalim pogle¬ 
dima okoline, koji sam zatomljivala običnim brblja¬ 
rijama, bjesnio je u meni... Bilo je skoro nepod¬ 
nošljivo . . . 

I dođe napokon dan spoznanja ... 


Vidite, držala sam, da ću lako moći biti i iskrena 
sve do ovoga trenutka, al sad osjećam oštro pre- 
koravanje. I koliko mi je teško islikavati tečaj 
mojih osjećaja, još mi je teže prekoračiti među, 
koju rijetko koja žena prelazi, rekne ona blijeda. 

Ja vas, gospođo, razumijem. 

Čekajte, ja ne ću da na po puta sustanem. Ako 
i ne budem potpuno jasna, to uostalom ne bi ni 
znala biti, jer me salijeću neki čudni, ledeni valovi 

i međusobno se ukrštavaju. Opreka je to između 
mekoće ženstva i tvrdoće muške prirode. Ako i ne 
budem, velim, potpuno jasna, pokušat ću ipak, da 
budem bar donekle razumljiva. 

Ja sam se dakle našla pred časom spoznanja. 
Možete misliti, koliko sam bila zahvalna tečaju 
vremena, koji je đonio ovaj čas, i njemu, jer ću po 
njemu uroniti u život. Milan je bio pred tim časom 
moj idol, koji mi stvara novi svijet. Vjerujte, svaka 
žena po prilici proživljuje iste osjećaje, a vi biste 
morali taj osjećaj razumjeti, A on ga nije razumio. . 
On je u meni gledao fantom žene, a čini se, da je 
pred tom veličinom klecao, A ja sam bila tek neiz- 
djelani primjerak njegove sanjarije, slaba jedinica, 
koja sam od njega tražila, da me postavi u red onih, 
koje su spoznale sebe, svoju dosad neizraženu bit 
ženstva. Mene je prožimala želja za spoznanjem, 
a on toga nije uočio; stavljao me na piedestal svoga 
umišljaja još nesavršenu, poluženu. To njegovo po¬ 
klonstvo mojoj veličini bilo je preuranjeno. Da pre¬ 
uranjeno, jer bez njegova nastojanja, ja nisam 
mogla doseći one visine, na kojoj me je on gledao* 
Ja sam htjela uronuti sve dublje u sebe, I poslije 
onog iščekivanog časa osjećala sam, da mogu i 
dalje ići putem započetim, a on me zaustavi na po 
puta. Znam, da to nije učinio hotice i sa znanjem, 
zato ga i ne krivim, ali krivim onaj njegov nehaj za 
upoznanje ženine prirode. Vi svi ne mislite, da žena 
iza prvotnoga spoznanja nije dokončala uronja¬ 
vanjem u sebe. Ta pred njom je još akt rađanja, 
koji vi držite naravnom funkcijom prirode. No mi 
u njemu vidimo misteriozno postanje života, koje 
se zarođuje u nama i uzdižemo se nad vas. 

To vi sve ne ćete da vidite, pa kad koja nesret¬ 
nica ne umije skriti tu želju, vi je čudno susrećete 
i pogrđujete je, da žudi za uživanjem. No on nije 
znao ni takav frivolni zaključak stvoriti, a ja sam 
sa zebnjom uvidjela, da ne ću moći do dna iskapiti 
čašu spoznanja, I radi toga počela sam njega kri¬ 
viti, A kad sam se sjetila svoje prijateljice s onom 
srećom u oku, njegova je krivnja rasla sve više i 
više. Ja sam krila svoju težnju pred njim i srdila 
se, što sam ne dokučuje uzrok moje smućenosti. 

Ovo je bila rekla tišim glasom, A kad je podigla 
oči, ponešto se zažari u licu i nervoznije stane 
trljati gvaljicu papira među prstima. Nakon male 
stanke upita; 

Zar se ne čudite, što sam tako iskrena? 

Ja nešto promrmljam. 

Ona se nasmiješi videći me u neprilici, pa na¬ 
stavi; 

Da, vama to danas tako otvoreno priznajem, a 
njemu onda pod živu glavu ne bih rekla, A nemojte 
misliti, da sam bila onda naivna. Baš zato, što 


nijesam bila takova, nego sam naslućivala, da se 
preda mnom još nešto krije, što nijesam znala ob¬ 
jasniti, a on ne bi razumio, tajila sam pred njim *,. 

To bi bio prvi odsjek bračnog mog života, A sad 
čujte dalje. Negdje daleko u dnu duše počela se 
besvjesno javljati neka skrovita misao, koje sam se 
s početka bojala, no kasnije stala se silomice nari- 
vavati u svijest i konačno je zagospodovala sa 
mnom. I ta je misao pobijedila, kad se pojavio u 
mojoj blizini onaj. . , drugi. 

Da, u to se baš vrijeme dokončala moja borba. 
I kad se u meni stao kristalizovati čudan kaos ne- 
lijepih osjećaja prama mužu, u neku brutalnu 
jasnoću odvratnosti, upoznala sam se s čovjekom, 
koji je bio očiti kontrast mojemu mužu. Bio je to 
čovjek pun enrgije; odgovarao je mojoj umišlje¬ 
noj slici pravoga muškarca, 

I nastane prelom. Ja sam -pošla za tim čovjekom, 
a mene ožigosaše nedostojnim imenom. A da li 
s pravom? , . . Meni se činilo, da posižem za nečim 
velikim, ozbiljnim, što je u odsjeku mojega života 
jasno zabljesnulo. Upisala sam si u dobro, što sam 
bila odvažna i uzvisila se nad sud mase. A ona me 
obrukala. Pa neka! Za naknadu osjetila sam, da mi 
žilama struji novi život, dušom mi se razlila sreća, 
a oči mi omekšale. Cijelo moje lice bilo je prožeto 
tišinom duboke, bistre vode, koju kroz granje mi¬ 
luju sunčani traci. Osjećala sam punoću života, U 
mene se prelio neki mir i u njemu razabirem ono 
neiskazano, proživjelo, veliko, što mi je doonda 
bilo tuđe. A za sve to moram biti zahvalna onom 
drugom, 

Otilija prestane pripovjedati i stane si čistiti 
haljinu od sitnih komadića papira, koje je tečajem 
pripovjedanja pocijepala svojim mekim prstima. Ja 
sam je gledao i nijesam mogao vjerovati, da je za¬ 
hvalna onome, koji ju je kasnije napustio i zato je 
upitam; 

A zar ga ne osuđujete, što vas je onako na 
prečac ostavio? 

Ona me pogleda i rekne; 

Znam, i vi držite, da me je odbacio poput otrca¬ 
nog nepotrebnog pokućstva. No ne vjerujte toga. 
Nije me on odbacio, Ja sam ga primorala, da me je 
ostavio. 

Vi? 

Nijesam mogla podnijeti, da radi mene postane 
vjerolomnik, da ostavi zaručnicu, koja ga je ljubila 
svom dušom. Ili držite, da bi bolje učinila, da sam 
se utisnula među njih, da sam ga zadržala za se? 
Ne, to nisam mogla, .. Uspomena na njega mi je 
morala ostati sveta. Neka mi bude sunce, koje se 
uzvilo nad zenit, pa neka obasjava uspomenu na 
lijepe zvjezdane noći, u kojima se rodila moja ve- 


270 


God. I. 


VIJENAC 


Broj 14. 


lika ljubav,. , Da, ja sam tako odlučila, makar sam 
predviđala, da će me taj korak učiniti u očima 
svijeta otrcanom krpom, 

A nijeste li se pokajali radi toga? 

Ne, to vam danas ne mogu jasno reći. Jedino, da 
budem iskrena, reći ću vam, da mi se gdjekada 
čini kao da nijesam toga trebala učiniti. . , Misli 
naviru, a ja počinjem razmišljati. No to je tek u po¬ 
voju, a ja nastojim, da ih odagnam i uvjeravam se, 
da je tako moralo biti. 

Sumnjam, da će se to uvjerenje u vama ustaliti. 

Ne znam, rekne ona tihim glasom. 

A ja držim, da je već i sada uskolebano ... 

Ona mi nije odgovorila- 

Iza gustih zastora na prozoru izumiralo je 
svijetlo. Večer se bližala, a ja se dignem i stanem 
se s njom opraštati. 

Čekajte, ustavi me ona, i izvuče iz pretinca 
jedan svežnjić papira. Mislila sam, da ću sve moći 
reći, da rastrgam koprenu, pa ipak osjećam, da mi 
to nije uspjelo. Ovaj prikaz, što ste čuli, tek je 


blijeda slika onoga, što sam vam nakanila reći. 
Štošta sam zatajila. Ne znam zašto? Ili nijesam 
znala riječima objasniti razvitak onoga dubokog 
proživljavanog osjećaja, koji je težio za onim meni 
još tajnim, velikim, ili je krivo vaše prisuće. A1 
obećala sam vam, pa želim obećanje potpuno is¬ 
kupiti, Sve ono, što sam prešutjela, ma i nehotice 
ili se nijesam znala izjasniti, naći ćete evo ovdje. 
Ovo neka vam odgonetne zagonetku, rekne i pruži 
mi svežnjić. 

Ja ga primih i oprostim se. 

* 

Po sata kasnije sjedio sam u prijateljevoj sobi. 
Preda mnom je ležao svežnjić ispisana papira, a 
nosio je naslov: »Dnevnik«, napisan prilično 
čvrstim, ponešto zaokruženim pismom. 

Dugo sam ga čitao. 

Koji je bio sadržaj toga Otilijinog dnevnika, ne 
mogu ovdje iznijeti. To bi bila zadaća veće pripo¬ 
vijesti, kojoj bi jedno poglavlje moglo nositi natpis: 
»Moji pravi medeni mjeseci«. 


MARIJA MAGDALENA 

DRAMA U TRI ČINA S EPILOGOM 
Napisao FRAN GALOVIĆ 
(Nastavak) 


Prvi farisej 

On voli se potucat s grješnicama, 

S ribarima i carinicima, 

A nas u duši svojoj prezire ! 

Treći farisej: 

Pa zašto da mu i ti ne sjedneš 
Uz koljeno ? 

Drugi farisej: 

Ta prozvao te čišćom 
I bijelijom od rosnih lierova ! 

Prvi farisej 
Još uvijek šuti ! 

Drugi farisej: 

Ne odgovara ! 

Treći farisej: 

(porugljvo se smiješi). 

Zatravila je božjeg proroka 
I ponosito sad — 

Marija Magdalena 

(nago se digne prekinuvš ga). 

A što bi vi. 

Da reknem vam ? 

Prvi farisej 

Pa ipak zborit zna ! 


Marija Magdalena 
Da saspem vam u obraz ono sve, 

Što i on vam je sasuo, da rečem 
Sve one rieči, ne bi pomoglo. 

Jer u vas nema obraza ! Ko sjene. 

Što vuku se po tamnim kutovima, 

I vaše oči tako traže plijen. 

Da gladnom pandžom zgrabe ga i snište ! 

Prvi farisej 
Gle ! Jučer nisi tako zborila ! 

Marija Magdalena 
Ne ! Jučer nisam, ali danas zborim ! 

Prvi farisej 
Naučio te ovoj besjedi 
Tvoj prorok ! 

Marija Magdalena 

Spoznah tračak istine ! 

Drugi farisej: 

Zar tako brzo ? 

Treći farisej: 

Jednu samu noć ? 

Prvi farisej 
Čudesa to su sina božjega ! 


271 



God. I. 


VIJENAC 


Broj 14. 


Marija Magdalena 
0, gledat ćete ta čudesa i vi, 

Još prije nego sami mislite ! 

A1 onda ! . . . 

Prvi farisej 
Onda ? 

Marija Magdalena 

(kratko, tvrdo). 

Ništa više ! 


Drugi farisej; 
I prietit znade ! 


Gledaj ! 


Treći farisej; 

Tko bi rekao, 

Toliku hrabrost da joj prorok dade ! 

Marija Magdalena 
Da ! Rugajte se samo ! Ne možete 
Učinit ništa ! 

Prvi farisej 
Je Ii ? 

Drugi farisej; 

Vidjet ćeš 

Za koji dan, kad gradskim ulicama 
Poteče krv ! 


Marija Magdalena 
Zar njegova ? 


T reći farisej; 

Ta eto ! 

Zar nisi čula, sam je rekao. 

Da predat će ga sudijama ! Moraš 
Da vjeruješ mu, on je prorok ! 

Marija Magdalena 

Lavež 

Taj plazi blatom, ne može se dići 
Do Njega, ni okaljat podnožja. 

Na kojemu se diže nad vama ! 


Prvi farisej 
Na okaljano pljunuti će čelo 
I zadnji sluga sudijski, a ti 
Za njegovim ćeš tragom , . . 


Drugi farisej; 

Platit ćeš 


To izdajstvo . . , 


Pa nek ti pomogne 

Tvoj prorok onda ! 

Drugi farisej; 

Bit će kasno ! 


Treći farisej; 

Ali 

Ti vjeruj samo njemu, nadaj se ! 

(Zamaknu na lijevo). 


Marija Magdalena 

(pođe prema bunaru, ali uto bane pred nju Marcelo došavši 
iz one ulice odostrag). 

Marcelo; 

Ah, tu si, zmijo ! — Gdje si sinoć bila ? 
Marija Magdalena 

(zadršće i pokroči natrag, ali se brzo sabere). 

U svome domu noć ne dočekah ! 

Marcelo; 

Da gdje ? 

Marija Magdalena 

(mirno jednostavno). 

Na gradskim ulicama. 

Marcelo; 

(muklim krikom). 

Ti? ! 

Marija Magdalena 
Već misliš, da sam s kime noćila, 

Sa ljubavnikom starim ili novim 
I cijelu noć mu usne ljubila 
Prekrivajuć ga pramovima svojim ? 
Marcelo; 

(gnjevno). 

0, ne muči me ! Da mi nisi rekla 
Ni jedne riječi više ! Došao sam 
U ložnicu ti noćas . . . Nigdje nikog ! 

Ni dvorkinja, ni sluge, prazno sve ! 

Marija Magdalena 
Ti ne vidiš još vazda, kuda pođoh ! 
Marcelo; 

O, vidim ! — Reci, tko te je cjelivo 
I svilu tvoje kose raspleo ? — 

(Prezirno), 

Ni sama ne znaš ! Ne sjećaš se više. 

Toliko ih je bilo ! — Stidi se ! — 

Na ulicama gradskim noćila si! 

S vojnicima si valjda ležala 
Pod šatorjem, u žeđi razvratnih 
I divljih gnjusnih, pjanih zagrljaja ! 

U očima se jošte pozna trag 
Nezasitne i biesne ove noći! 

Marija Magdalena 

(iza kratke stanke; spokojno); 

I više nemaš ništa da mi rečeš ? 

Marcelo; 

0, mogao bih more kletava 
Da bacim tuj pred bezočne ti oči, 

A onda, kad se srušiš nemoćno. 

Da zgazim ovo čelo sramotno 
I ove usne, što sam ljubio 
Od žarkog sunca više ! — Ove oči — 

Oh, u njima je laž i samo laž ! 

Marija Magdalena 

(gledajući u stranu): 

Ne ! Ni ti jošte ne vidiš ko ni ja 
Trak svietla onog! 

M a r c e 1 o : 

Što mi zboriš to ? 
Marija Magdalena 
Iskazat ću ti sve, I poslušaj me ! 

M a r c e 1 o : 

Zar nisi rekla jučer, kad sam došo, 

Da čekaš nekog novog ljubavnika ? 


Marija Magdalena 

Ja čekah njega, al je došo drugi ! 

To bijaše on, i nije bio on. 

Da r san ii java, ne znam još ni sada ! 

M a r c e 1 o : 

A ime ? 

Marija Magdalena 

Vas je Jerusalem za njim 
U klicanju i slavlju išao 
Sa granama i pjesmama i cvijećem ! 



MIRKO RAČKI: LICEMJERCI 


M a r c e 1 o : 

Ah, Nazarenac ! 

Marija Magdalena 

Došao je, vidiš, 

I rekao mi, neka za njim pođem ! 

M a r c e 1 o : 

Ti ? ! — Za njim ! 

Marija Magdalena 

Eto, već sam pošla za njim ! 
Razumjela mu nisam besjede, 

A možda je i sada ne razumijem, 

Al ipak pođoh, ipak, evo, idem ! 
Razdadoh sve i kuću ostavih, 


Na meni tek je ova haljina. 

I čitavu sam noć ga tražila 
Po ulicama i po trgovima, 

U zavjetrini vrtova i svuda. 

Tek sad ga nađoh, ali neki strah 
Prikovao me ovdje. Sad ne mogu 
Da opet vidim oči njegove, 

I moja čežnja nije umrla, 

Al drukčija je nekud nego prije 
I nepoznata mojim mislima, 

Pa ipak živi ovdje u srcu ! — 

Ja sve ti rekoh ! Sada znadeš sve ! 

M a r c e 1 o : 

Ta, to je ludost! ^ ^ 

(Nastavit ce se), 

MARIJA CHAPDELAINE 

PRIPOVIJEST IZ FRANCUSKE KANADE 
Napisao LOUIS MMON. Prevodi Dr. DRAGO ĆEPULIC 
(Nastavak) 


ESEN... Činjaše se, da je jučer istom 
proljeće počelo. Žito još ne bijaše 
zrelo, premda bijaše požutilo od suše. 
Samo je sijeno bilo već u suši, dok svi 
ostali usjevi bijahu istom izvukli svoje sokove iz 
zemlje grijane prekratkim ljetom, a već bijaše 
došla jesen najavljući neumoljivu zimu, studen, i 
skori snijeg ... 

Izmjenjući se s danima kiše dođoše lijepi dani, 
vedri i topli o podnevu, te se moglo činiti, da se 
ništa nije promijenilo i još uvijek stajaše nepova- 
Ijena žetva, još uvijek isti vječni prizor šuma loze 
i jela, i uvijek isti zapadi sunca ljubičasti i sivi, 
narančasti i ljubičasti, isto blijedo nebo nad tam¬ 
nim livadama . ,. Samo se trava stane pokazivati 
bijela jutrom od inja, i gotovo namah zatim dođoše 
prvi suhi mrazovi, da opale i pocrne lišće krum- 
pirovih nasada. 

Zatim se pokaza prva ledena kožica na jednoj 
kopanji. Pošto se otopi na popodnevnom suncu, za 
nekoliko se dana opet povrati, i po treći se put 
pojavi još istog tjedna. Naglim promjenama vjetra 
nastaviše se izmjenjivati mlaki kišni dani s tim 
mraznim jutrima. Ali svaki put, kad bi udario sjc' 
verozapadnjak, bijaše malo studeniji i bliži 
ledenim zimskim vjetrovima. Jesen je svuda me¬ 
lankolična, puna boli nad onim, što dolazi, ali je 
u zemlji Kanadskoj ona još melankoličnija i dir¬ 
ljivija nego drugdje i slična smrti jadnog bića ljud¬ 
skog, koje bogovi prerano zovu k sebi, a da mu 
ne dodijeliše pravednu mjeru života. 

I kroz ovu studen, koja nastupaše, i prve mra- 
zove, snijeg, koji je prijetio, oni odgađahu od dana 
u dan žetvu, zato da ubogo zrnje može još nešto 
snage ugrabiti sokovima zemaljskim i mlakom 
suncu. Ipak je trebalo žeti, jer se približavao li¬ 
stopad. Zob i žito bude pokošeno i spremljeno u 
sušu za vedra neba, u doba, kad lišće breza i ja- 
sika počinje da žuti. 

Žetva žita bijaše osrednja, ali jer sijeno bijaše 
lijepo, godina u svojoj cijelosti ne zasluživaše ni 
ushićenja ni žaljenja. Pa opet se Chapdelainei ne 
prestadoše tužiti još dugo zatim u svojim večer¬ 
njim razgovorima na kolovošku sušu, i na rujanske 
mrazove, kakvih još dotada nije bilo, i koji izda- 
doše njihove nade. Protiv škrta kratka ljeta i 
ostale strogosti te neumoljive klime oni se ni- 
jesu bunili niti jadali. Samo što bi poređivali pro¬ 
teklo godišnje doba, koje bi njihova iluzija posta¬ 


vila pravilom, i to bi dovodilo na njihova usta ono 
vječno seljačko jadikovanje, koje je naoko tako 
razborito, ali koje se vraća svake, svake godine; 

— Da je to barem bila obična godina! 

VIII. 

Jednog listopadskog jutra Marija ustavši iz 
kreveta vidi, gdje se prvi snijeg spušta s neba u 
bezbrojnim lijenim pahuljicama- Tlo bijaše bijelo, 
drveće posuto snježnim prahom, te se činilo, da je 
jesen ovdje već svršila, dok drugdje istom po- 
činjaše. 

No Edwige Legare izjavi mudro: 

— Iza prvog snijega još nam ostaje jedan mjesec 
prije nastupa zime. Uvijek sam čuo, da tako stari 
kažu, i ja tako mislim. 

Imao je pravo, jer za dva dana došla je opet 
kiša i rastopi snijeg, te se smeđa zemlja nanovo 
pokaza. Ipak ono upozorenje prirode nije bilo 
uzalud, i sada započnu godišnje priprave za 
obranu protiv velike zime i konačnog snijega. 

Ezdra i Da’ Be zaspu brižno oko kuće zemlju i 
pijesak, te stvore nasip na podnožju zidova. Ostali 
uzeše kladivce i čavle pa i oni obiđu kuću, da je 
učvrste, začepe škulje i poprave, kako najbolje 
znadu, štete, koje su nastale te godine. Iznutra 
ture žene krpe u pukotine, prikelje na nutarnji 
sadreni sloj sa sjeverozapadne strane stare novine, 
koje bijahu donijele iz sela i brižno čuvale, ture 
svoje ruke u svaki kutić u potrazi za promajama. 

Pošto to učine, preostajaše još, da se skupi za¬ 
liha drva za zimu. S onu stranu ograde polja na 
rubu šume bijaše još obilata množina suhih panjeva. 
Ezdra i Legare uzeše sjekire i sejkoše tri dana. 
Zatim staviše panjeve na rpu i sačekaju, dok po¬ 
novo padne snijeg, te ih uzmognu natovariti na 
velike saone za drva. 

Cijeli listopad izmjenjivahu se dani mraza i dani 
kiše, dok je šuma postajala čudesno lijepa. Na pet 
sto koraka od kuće Chapđelainovih silažaše oba¬ 
la rijeke Peribonke strmo prema brzoj vodi 
i stijenama kamena, koji se nalažahu pred vodo¬ 
padom, a s druge se strane struje protivna obala 
uspinjaše poput amfiteatra u pećini na brežuljak, 
od brežuljka na brdašce, ali poput amfiteatra, koji 
se beskrajno protezao prema sjeveru. Breza, jasike, 
johe, divlja trešnja prostirahu se pristrancima, i 
listopad sačini od njihova lišća mnoštvo žutih i 
crvenih mrlja u tisuće nijansa. Kroz nekoliko tje- 

dana smeđa mahovina i nepromjenjivo zelenilo 
jela i čempresa sačinjavahu tek jednu pozadinu i 
služahu samo, da pojačaju dirljive boje one druge 
vegetacije, koja se rađa svakog proljeća i umire 
svake jeseni. Sjaj ove agonije prostiraše se sada 
nagibom brežuljaka kao beskrajni trak i iđaše uz 
vođu nestajući, ali uvijek lijep, uvijek bogat živim 
i nježnim bojama, uvijek dirljiv, u daleke sjeverne 
krajeve, gdje ga oko ljudsko ne će motriti. 

Ali doskora dođe sa sjevera jedan veliki studeni 
vjetar, koji je naličio konačnoj osudi, okrutnom 
koncu jedne odgode, i sada ubogo žuto, smeđe i 
crveno lišće, presnažno prodrmano, pokri tlo, i 
snijeg ga pokrije, a bijelo tlo imađaše odsada za 
nakit samo nepromjenljivo i tamno zelenilo drveća, 
koje je triumfiralo slično ženi punoj gorke mudrosti, 
šta zamijeni za vječni život svoje pravo na ljepotu. 

U studenom Ezdra, Da’ Be i Edwige Legare 
vratiše se u šumu na posao- Otac Chapdelaine i 
Tit’ Re upregoše Charles-Eugenea u velike saone 


za drva, i stadu mučno voziti posječene panjeve, 
da ih naslažu opet kraj kuće. Kad to načiniše, obo¬ 
jica uzeše »godendard« i pili te pili, pili od jutra do 
mraka. Zatim dođoše na red sjekire i cijepanje 
klada. 

Trebalo je još samo odnijeti iscijepano drvo u 
šupu, što bijaše do kuće, zaštićena od jakog snijega, 
u velike naslage, gdje se izmjenjivao smolasti čem¬ 
pres, koji se odmah zapali toplim velikim pla¬ 
menom, loza i divlja trešnja, koji pravilno gore i 
daju stalnu vatru, i breza, koje drvo zbitog i 
glatkog sastava poput mramora, gori polako i 
ostavlja sve do u zoru dugih zimskih noći svoju 
crvenu žeravicu. 

Za velikom ljetnom žurbom nastupi neki nehaj. 
Ljeto je vrlo kratko, te je važno, da se ne izgubi 
nijedan čas dragocjenih tjedana, za kojih se dade 
obrađivati zemlja, a zima je dugačka i raspolaže 
pače s odviše vremena u razmjeru sa svojim poslo¬ 
vima. (Nastavit će se). 


BERTOLDO, BERTOLDINO I CACASENNO 

Napisao VLADIMIR DUKAT 


TO je Nijemcu Tili Eulenspiegel, Hr¬ 
vatu kajkavcu Petrica Kerempuh, 
narodnom pripovjedaču štokavcu 
Domišljan, to je Talijancu dinastija 
Bertolđo: otac Bertoldo, sin Bertoldino, unuk Ca- 
casenno. Bertoldo je kljasta i nakazna seljačina; 
»Glava mu bijaše velika i okrugla kao lubenica, 
čelo namršteno i nabrano, oči crvene kao u div- 
Ijeg pijetla, obrve dugačke i čekinjaste, uši duge 
kao u magarca, usta velika i malo zakrivljena, s 
donjom usnom obješenom kao ono kod konja, bra¬ 
dica kao u jarca, nos uskosrčen i širokih nozdrva, 
zubi ispali napolje kao kod vepra, a pod grlom tri 
ili četiri podguŠnjaka« — ali u ružnoj glavi hitra 
je i bistra pamet, te Bertoldo, došavši na dvor 
langobardskog kralja Alboina u Veroni, zadiv- 
Ijava i kralja i svu sjajnu okolinu njegovu vještim 
i oštroumnim odgovorima, te lukavim i prevejanim 
djelima svojim. Čak i kraljicu langbardsku, koja mu 
je ljuta protivnica, jer je Bertoldo mrzižena, mudri 
seljak najzad umije da učini sebi sklonom. Na¬ 
protiv sin njegov Bertoldino je glupan, a unuk 
Cacasenno potpuni idiot. Romanu, koju voli nad¬ 
bijati se jezikom, nije dovoljno, da se nasladi samo 
mudrošću svoga idola već on hoće, da uživa i u 
pikantnom kontrastu između mudrosti Bertoldove 
i gluposti obaju njegovih potomaka. 

Kao priče o Eulenspiegelu, tako su, čini se, i 
priče o Bertolđu vrlo stare. Alboin je živio i vla¬ 


dao u ranom Srednjem vijeku, u šestom stoljeću 
poslije Krista. Idoli narodni stvaraju se za dje- 
tinstva narodnoga. Kad narod ostari, oslabi mu 
fantazija i uobrazilja, te on crpe samo iz dubokog 
vrela svojih uspomena. Literarnu je formu dao pri¬ 
čama o Bertolđu Giulio Cesare dalla Croce (1550. 
do 1609.), koji je zamislio i Bertoldina. Cacasenna 
je stvorila mašta Adrijana Banchierija (1576. do 
1634.). U više je literarne sfere kušala iznijeti 
staru priču skupina pjesnika XVIII. vijeka — njih 
dvadesetero na broju — koji su zgode i nezgode 
trojice Bertoldovića prikazali u velikom epu od 
dvadeset pjevanja. Svak je od dvadesetero pje¬ 
snika obradio po jedan izvjesni period iz života 
one trojice u glatkim »ottave rime«. Taj je ep 
prvi put izišao na svijetlo u Bologni god. 1736. 
ukrašen slikama H. M. Crespija i Lodovika Mattio- 
lija, i više puta je, istog stoljeća, preštampavan, pa 
i preveden na francuski. U mojim je rukama jedno 
venecijansko izdanje od god. 1782. Ali danas su te 
»ottave rime« odavno zaboravljene, dok se Croce- 
ovi i Borchierijevi originali još uvijek obrađuju i 
izdavaju u priprostoj formi za nasladu puka. Ni 
Bertolda, kao ni Eulenspiegela ili Petricu Kerem- 
puha ne valja na silu uvoditi u krugove, u kojima 
se kreću romantički junaci mašte Ariostove, Wie- 
landove ili Gundulićeve. 

Poznato je već, da je Petricu Kerempuha stvo¬ 
rio vrijedni kajkavski literat Jakov Lovrenčić. A 

stvorio ga po ugledu Nijemca Tilia Eulenspiegela, 
iskitivši ga s nešto narodne šale i dodavši mu od 
svoga, koliko mu se činilo potrebno, da od Nijemca 
načini pravoga »Horvata«. Držalo se, da je Lo- 
vrenčić posegnuo za Eulenspiegelom, jer nije znao 
za drugog vragoljana, no to se krivo držalo: Lo- 
vrenčić je znao, ali je navlaš izabrao za ugled Ni¬ 
jemca Eulenspiegela. Možda mu se taj tip potu- 
kača, u kojem se krije uspomena na negdašnji ski- 
talački, nemirni život Germana, činio zgodniji od 
talijanskog seljaka, da iz njega isteše svog hrvat¬ 
skog vragoljana. Pa odista: za ono vinsko raspolo¬ 
ženje, koje poput vječne magle ovija figuru Pe- 
trice Kerempuha, zacijelo je bolje poslužio izgle¬ 
dom izjelica i ispičutura Eulenspiegel od trijeznog 
i u jelu vrlo čednog Talijana. Kad se radi o sklo¬ 
nosti za jelo i piće, Slavenima su bliži Germani od 
Romana. 

Sad, bilo kako bilo, Lovrenčić je ipak poznavao 
Bertolda; štoviše on je naknadno i njega pokušao 
prenijeti na hrvatsko tlo. Pokušao je od Talijanca, 
žitelja ravne Lombardije, stvoriti — Zagorca. Ali 
nije potpuno izvršio svoj plan. Izradio je samo kao 
neki nacrt. Taj je nacrt štampan u godišnjaku 1837. 
Varaždinskog pučkog kalendara. Treba naime 
znati, da je Lovrenčić kroz dugi niz godina bio 
urednik »Horvatskog kalendara«, koji je izlazio u 
Varaždinu. 

Lovrenčić je Bertolda nazvao »Bartolcem«, a 
njegovo je rodna mjesto Bettagnana pohrvatio u 
»Vranokut« »Bartolec iz Vranokuta« — tako glasi 
natpis onom štampanom nacrtu njegovu. Izgled 
njegov opisuje Lovrenčić ovako: »Bil je Bartolec 
maloga tela, imal je veliku glavu okruglu kakti 
buču, čelo nacugano, oči kervave, duge oberve, 
velika vuha, zavinjeni dugi nos, tri velike rehlje 
pod vratom i gerbave noge.« U onom »epu«, što 
sam ga spomenuo, čitamo ovaj opis Bartoldov; 

»Costui Bertoldo a nome si chiamava, 

Di ruvid' atti, e di belta si strana, 

Che la Lussuria, e Amor ne sospitava; 

Un’ orco egli sembrava, una befana; 

Rossi avea gli ocehi, e losehi, a sgembo andava; 
Gobbo, sgrignuto, e di statura nana, 

Di rari peli, ed irti ornato ii mento, 

Del color tra ii prosciuto, e Forpimento. 

»Bartolec« dakako ne dolazi kralju Alboinu, 
već ulazi, nepozvan kao njegov talijanski uglednik, 
u palaču jednog »velikaša« i zadivljava njega i 
pratnju njegovu baš kao Bertoldo dvor lango- 
bardskog kralja. Na pitanje velikaševe: »Anda sad 
potrebuj od mene, kaj goder hočeš; ja sem ti pri- 
praven včiniti vse, kajgod želiš . ..«, Bartolec od¬ 


govara kao Bertoldo: »Koj sam nema, on ne more 
drugomu dati« (Ne tu .. . Puoi dar quel ch’io desi- 
dero, e non hai). Dalje se razgovor nastavlja kao 
u talijanskom originalu. 

»Zakaj,« pita velikaš, »ti ja ne bi mogel dati 
ono, kaj bi ti želei?« — »Ja iščem,« odgovara Bar¬ 
tolec, »po svetu Blagočestnost (la felicita), a ti 
nju nemaš sam, kak bi mi ju mogel dati?« 

Velikaš: Je li ja nisem blagočesten i srečen 
koj sem vu tak visokoj časti? (Dunque non son fe- 
lice, alto sedendo su questo trono d'orio, e d'ostri 
adorno?) 

Bartolec: Ščem je gdo na višešem, stem je vu 
vekšoj pogibelji, da glibše ne opadne. (Colui, che 
per fortuna in alto č piu, E’ in periglio maggior di 
cader giu). 

Velikaš: Premisli, kulika gospoda i velikaši 
sediju okolo mene, preštimavaju me, i kuliki opet 
meni podložni jesu. (Mira quanti Baron, rispetto 
avendo a mia persona, e fe’, mi stanno intomo.. .) 

Bartolec: I mravci ophajaju oškoruša, ter od- 
grizavaju mu nožicu. (E costor, che d'intorno a te 
si stanno, lo li somiglio a Favoltojo, e al čorbo, che 
roura le carogne a pascer vanno, 0 la stridula 
vespa intorno al sorbo, E quel, che ii primo fa, 
e gli altri fanno . . .) 

Lovrenčićev prikaz o Bartolcu opseže šesnaest 
stranica kalendara, koji ima oblik male šesnae¬ 
stine. Posve je prirodno, da je na tako malenom 
prostoru mogao samo »in nuce« ocrtati talijanskog 
»proročnjaka«. No ipak mu je uspjelo, da uglav¬ 
nom jasno prikaže karakter njegov, iako nije iscr¬ 
pio sve mudre govore i čine njegove. 

Poslije Lovrenčića nijedan hrvatski literat nije 
više pokušavao da lokalizira Bertolda na hrvat¬ 
skom tlu. Mi čak nemamo ni hrvatskog prijevoda 
toga talijanskog Kerempuha. Narod naš uz more, 
toliko je upoznao i zavolio Bertolda, čita ga u ta ¬ 
lijanskom originalu. Samo Srbi ga prevode. Istom 
godine 1920. izišla je (u Beogradu kod Tome Jo- 
vanovića) knjižica s natpisom: »Stari mudri Ber- 
told. Oštroumne dosetke jednog seljaka, koji je 
svojim lukavstvom, prepredenošću, bistrinom i 
ugursuzlucima uspeo da postane dvorjanin i kra¬ 
ljev savetnik.« Iz te je knjižice uzet i onaj citat 
na početku mojega člančića. No zacijelo ima i sta¬ 
rijih prijevoda zgoda Bertoldinovih. Godine 1895., 
na pr., štampan je u Zemunu (ćirilicom) »Nestašni 
i ludi Bertoldin, sin Bertoldov.« Dašto, za sve te 
prijevode služila je originalom Croceova obradba. 
Imade li i prijevoda zgoda Cacasenovih, nije mi 
poznato. Valjada nema. Cacasenno se i u Italiji iz¬ 
daje samo iz poštovanja prema tradiciji; bez Ber¬ 
tolda i Bertoldina bio bi on davno zaboravljen. 

NAŠE SLIKE 

Mirko RačkL Donoseći crteže (sada svojina g. Ullricha, 
vlasnika zagrebačkog umjetničkog salona) od Račkoga u 
reprodukciji (gledaj br. ll.)f htjeli smo da prikažemo, ko¬ 
lika je ilustratorna snaga ovog hrvatskog umjetnika, u kojoj 
dominira bujna fantazija pored tehničke dotjeranosti. Tu 
istu snagu u fantaziji pokazuje Rački i i u svojim slikanim 
kompozidijama, koje možemo svrstati u nekoliko skupina, 
prema smjeru, u kome se momentano njegova umjetnička 
duša kretala. 

Stoječi u živome duhovnome kontaktu, već za vremena 
svojih studija u Pragu, sa prof. Kršnjavijem, oduševio se 
Rački za Danteovu Božansku komediju tako, da je na na¬ 
govor Kršnjavoga stao postepeno izrađivati ilustracije za 
pojedina pjevanja Divine komedije, Kao konačni rezultat 
njegova ilustratornog rada, možemo smatrati njegove 
velike slikane kompozicije, koje donosimo u reprodukciji, 
a u kojima je Rački zahvatio tri momenta iz velepjesni Dan¬ 
teove. To su: Francesca iz Riminija (reprod. u boji), Grad 
Dis i Prelaz preko Aheronta (u reprod.). Za prvu kom¬ 
poziciju uzeo je Rački onaj momenat iz 3. pjevanja Dan¬ 
teova pakla, kada duše prolaze kraj Minosa, koji kao 
sudac podzemlja dodjeljuje grješnim dušama njihovo mjesto 
u paklu. Dante ne spominje ove scene, on spominje samo 
Minosa, a Francescu spominje tek na mjestu njenoga opre¬ 
djeljenja. Rački je uzeo onaj momenat prije toga opre¬ 
djeljenja; njemu se taj sastanak Francesce sa sucem Mino- 
som, koji joj je imao da sudi zbog preljuba, činio najstrašni¬ 
jim, pa ga je Rački sam sebi dočarao u svojoj fantaziji, izne- 
savši ga u strahoti i užasu, koji sam Dante nije zahvatio i 
opisao, Francesca i njen ljubavnik Paolo zagrljeni pod crnim 
plaštem spuštaju se u pakao, osupnuti i omamljeni od groznih 
prizora, Jtvoje pred sobom u dubinama paklenim opažaju. 
Nad njima stoji Minos (pod tim imenom bila je slika izlo¬ 
žena u Rimu), ogrnut tamnim, lepršavim plaštem sa repom 
u ruci u zadimljenoj atmosferi, spremajući se na dalnje izri¬ 
canje svoje osude onima, koji u pozadini očekuju njegovu 
odluku. Ima među tim grješnicima ljudi raznih stališa i 
zvanja; jednome se upravo kosa od užasa nakostrušila, 
kad je čuo riječi Minosove. Ovu kompoziciju načinio je 
Rački u Rijeci dubrovačkoj (g. 1910.), Preuredivši za¬ 

jedničku izložbu s Meštrovićem u Zagrebu, izložio ju 
je iste godine. Grad Zagreb kupio je tu sliku, da bude 
uresom u odajama zagrebačkog načelnika. Slika ta bila 
je slijedeće godine izložena na internacijonalnoj izložbi u 
Rimu, gdje je svratila opću pozornost na sebe. Koja se 
umjetnička vrijednost podaje ovoj slici u vanjskome svijetu, 
dokazuje najočitije divot-izdanje djela, koje je izdano (g. 
1913.) pod naslovom »Danteova Francesca da Rimini«, Autor 
te knjige Guglielmo Locella govoreći o tome, kako je Dan¬ 
teova Francesca djelovala na pjesnike, slikare, kipare i mu¬ 
zičare, donosi kompozicije nastale pod dojmom njenim i to 
sve od velikih majstora kao Watteau-a, Ingres-a, Feuer- 


bacha, Bianchija, Cabanela, Bocklina, Rosettija, Rodina i 
još nek!h. Među tim reprodukovanim slikama umjetnika 
svjetskoga glasa nalazi se i Francesca od našega Račkoga 
i to kao posebni umjetnički prilog. Govoreći o Račkome, 
veli Locella za nj, da je po svome shvaćanju, temperamentu 
i sredstvima izražavanja pokazao vanrednu srodnost s ro¬ 
manskim umjetnicima. Opora smjelost u prikazivanju ove 
scene, veli Locella, koja je već tolikoput u razn/m varijan¬ 
tama obrađivana, ne oduzimlje vrijednosti kompoziciji od 
Račkoga, već je naprotiv po njenome osebujnome prikazi¬ 
vanju čini veoma interesantnom. Sud Locellin živ je dokaz, 
da se Hrvat Rački snagom svoje fantazije um'o uzvinuti 
do visine velikana pjesnika klasične Italije. 

U drugoj svojoj kompoziciji Grad Dis (u posjedu Stross- 
mayerove galerije), uhvatio je Rački Dantea, Virgila i Flo- 
giasa kako u čamcu prelaze preko Stiksa. U močvari 
izviruju glave Ijenivaca. Preko Stiksa u daljini vide 
se zidine gorućeg grada DIsa, u kojemu trpe here¬ 
tici. Slika je komponovana u Veneciji, a izrađena 
u Beču i to na poruku uprave Strossmayerove gale- 
r’je, a na preporuku Kršnjavoga. Bila je izložena u Zagrebu. 
Ta slika ima jednu varijaciju, koja je vlasništvo dr, Bene- 
šića u Iloku. Treća kompozicija Prelaz preko Aheronta 
(također vlasništvo Strossmayerove galerije) zasnovana je 
na posljednjim stihovima iz 3. pjevanja: 

»Sa suzne doline dune vjetar, što rumenim bijesnu svi¬ 
jetlom«. Dante veli, da je od nemoćnosti pao došavši do 
rijeke Aheronta; gdje prestaje predpakao, a počinje pravi 
pakao. Rački je ovdje zahvatio ono, što dalje Dante ne opi¬ 
suje, prikazujući stravu i užas onih duša, koje gledaju sa 
zgražanjem, što ih preko Aheronta čeka. 

Direktor firentinske galerije Tarchiani, pišući u ugled¬ 
nome tjedniku »Marzocco« o Račkome i njegovim Dante- 
ovskim kompozicijama, opaža, da u onim bučn'm i bjeso¬ 
mučnim prizorima, što ih Rački svojim kistom dočarava, 
ne leži najjača snaga njegove umjetnosti, već da se sva 
veličina njegova ispoljuje u onim dopunjcima, u kojima 
Rački popunjuje i komentira pjesnika Dantea. 

Sve te tri kompozicije odlikuju se snažnom koncep¬ 
cijom i vanrednom izvedbom. Svakako je Francesca među 
njima najsnažnija. 

Pored tih dvaju velikih kompozicija donosimo i dvije 
manje kompozioione slike u reprodukciji, a to su Haron i 
Licemjere!. U Haronu (po III. pjevanju Danteova Pakla) 
prikazuje nam Rački »prevažača duša« star činu rutava i 
dlakava sa sjajnim očima, kako se čamcem približava 
obali, gdje ga čekaju duše, da ih preveze u pakao. 

Licemjerce (po XXIIL pjevanju) prikazuje umjetnik po 
Danteu odjevene u kabanice iz olova, koje su izvana po¬ 
zlaćene; za kaznu, što su bili neiskreni i podli za života 
svoga, moraju neprekidno u jednoj jarugi naokolo hodati. 

Ove dvije kompozicije uz još neke druge potječu iz no¬ 
vijega vremena Račkova umjetnikovanja A. J. 

KNJIŽEVNOST 

Povijest književnosti čehoslovačke, jugoslavenske i bu¬ 
garske. Među edicijama »Sammlung Kosel« izišla je ne¬ 
davno knjiga dra. Josef Leo Seifert; Literaturgeschichte 
der Čehoslowaken, Siidslaven und Bulgaren, U njoj je pisac 
htio da ukratko (240 str.) i pregledno prikaže povijest i 
razvitak književnosti kod Čeha, Slovaka, Hrvata, Srba, 
Slovenaca i Bugara. Za povijest hrvatske i srpske književ¬ 
nosti kaže pisac, da je upotrijebio Gavrilovićevu »Istoriju 
srpske i hrvatske književnosti« (1911), Vodnikovu »Povijest 
hrvatske književnosti« (1913) i Skerlićevu »Istoriju nove 
srpske književnosti« (1914) . No iz razlaganja se piščeva 
vidi, da je upotrebljavao i druga djela, ali nije smatrao 
vrijednim, da ih naročito pomene. S kakovom se pak spre¬ 
mom, ozbiljnošću i savješću dao pisac na ovaj posao, vidi 
se iz toga, što nigdje ni jednom riječju ne pom/nje naj¬ 
ljepšega djela srpske poezije vladike Njegoša »Gorski 
vijenac«, što natpis Kukuljevićevoj drami »Turci kod Si¬ 
ska« prevodi sa »Die Tiirken vor Esseg«, što se po njemu 
u Demetrovoj »Teuti« s Rimljanima bore Hrvati, što Kra- 
sinjskoga djelo »Nieboska komedija« prevodi s »Ungottliche 
Komodie«, što mu u Kumičićevu romanu »Kraljica Lepa« 
previše izbija »deutschfeindliche Tendenz« i t. d. i t, d. 
Siromašni Nijemci, što sve oni ne će naučiti iz ove Seifer- 
tove knjige! Pisac se hvali u »Vorwortu« (str, VIII.) da 
mu je pri izrađivanju njegove knjige pomagao dr. Ivan 
Prijatelj! D. B—ć. 

Čitanka za odrasle početnike u čitanju. Sastavili dr, 
Stjepan Bosanac i prof. Stjepan Ratković. Posljednjih se 
godina kod nas osobito razvio rad oko širenja pučke pro¬ 
svjete. Mnogo je tome doprinio i naš »Prosvjetni savez«, a 
mnogo i pojedinci, koji za taj mučni i teški rad imaju mnogo 
volje i ljubavi. Među tim pojedincima svakako Je i jedan 
od sastavljača spomenute čitanke g. Stjepan Ratković, koji 
je posljednje dvije godine učinio za pučku prosvjetu vrlo 
mnogo i sam i dao za taj rad mnogo poticaja, U društvu 
s g. drom. Bosancem sastavio je g. Ratković svoju knjigu, 
da bude lektira onima, koji nauče u analfabetskim tečaje¬ 
vima čitati i pisati. Sva građa u toj knjizi sakupljena je iz 
našega bogatoga narodnog blaga, gdje je opet poznati naš 
stručnjak u tome polju g. Bosanac pokazao svoju okretnost. 

»Čitanka« je sastavljena tako, da uvodi čitača poste¬ 
peno u samu tehniku čitanja kao i u logično čitanje t. j. u 
čitanje s razumjevanjem. Prema tome izrađena je knjiga 
tako, da se ide od lakšega sve težemu i što se tiče oblika 
i što se tiče sadržaja. U I. su dijelu poslovice, koje nem.iju 
prenesenoga značenja. Počinje se s poslovicama od 2 riječi 
i ide do poslovica od 16 riječi. U II. su dijelu narodne pita¬ 
lice od dvije, tri rečenice, štampane tako, da se svaka reče¬ 
nica za sebe ističe kao posebna cjelina. U III, su dijelu 
kratke narodne pripovijetke, štampane, da se ističe za sebe 
misaona cjelina od više rečenica. U IV. dijelu slijede lake 
narodne zagonetke s odgonetkama. Posljednje su u stiho¬ 
vima i Čine prijelaz V. dijelu, u kome su pjesme, najprije 
onakve od 4—5 stihova, pa sve duže. I pjesme su štampane 
tako, da su razglobljene u pojedine misaone cjeline, kako 
bi se olakšalo čitanje i razumijevanje, VI, dio ima nešto teže 
zagonetke, a VII. poslovice s prenesenim značenjem, štam¬ 
pane u različnim vrstama ukrasnoga pisma, U posljednjem 
je, VIII. dijelu, štivo u različnim rukopisima, a na kraju uputa 
čitaču kako da čita, reproducirana u pismu na stroju. 

Sva je građa odabrana između najljepših plodova narod¬ 
noga blaga tako, da čini gotovo malu antologiju narodne 
mudrosti i poezije. Knjiga počinje najkrupnijim slovima i 


dolazi postepeno do petita; štampana je s više od 40 vrsta 
slova, da se čitač upozna s različnim vrstama tiska, a ima 
i uzorke rukopisa. Može se reći, da je »Čitanka« izvrsno 
uspjela s formalne i materijalne strane, vidi se, da su je sa¬ 
stavili stručnjaci i da je prema tome kao stvorena, da se 
dade u ruke odraslom početniku u čitanju, školovanoj mla¬ 
deži i svemu našemu puku. 

Nastavni Vjesnik, izdaje Društvo hrvatskih profesora, 
knjiga XXXI, br, 4. i 5. Urednici Josip Pasarić, Mile 
Cindrić i dr. M, Gavazzi. Ovaj dvobroj obiluje mno¬ 
gim vrlo zanimljivim ^lancima i raspravama. Dr. Stjepan 
Bosanac prikazuje rezultate ankete o reformi srednje 
škole u Čehoslovačkoj republici i to prema mnijenjima, koja 
su zatražena od pojedinih školskih stručnjaka, od srednjih, 
visokih škola i korporacija ne samo čeških nego i njemačkih 
u republici Čehoslovačkoj. Članak je vrlo zanimljiv i po¬ 
kazuje nastojanje, da se srednja škola prema novim prili¬ 
kama i novom duhu vremena postavi na posve druge 
osnove. Dr. Fancev nastavlja s Prilozima za historiju 
kajkavske poezije —VII. stoljeća, te polemizira s Vodni¬ 
kovom Povijesti književnosti. Prof. Rožić piše o novim 
barbarizmima, koji su se sada uvukli u našu literaturu iz 
Beograda, pa ne samo u novine već i u vladine i službene 
izjave, tako: bezbednost, opredeliti se, podvig, prepiska, 
prinadležnost, sledovati, trpeljiv, uprazniti, i t. d. D r. V e- 
1 i m i r D e ž e 1 i ć st. prikazuje, kako je Šenoa bio odbijen 
g. 1905. od državne službe u Dvorskoj kancelariji u Beču, 
makar da je u njegovu opisu stajalo, da je genijalan, miro¬ 
ljubiv i solidan čovjek. No pošto se stao baviti politikom 
i bio veliki Slaven u načelu, da Slaven'ma pripada buduć¬ 
nost u Austriji, neprijatelj Nijemstva i prijatelj Česima, a 
osim toga i redaktor Lukšićevih Slawische Blatter u Beču, 
to je bio dovoljan razlog, da je bio odbijen. U drugom dijelu 
te rasprave ptt'kazuju se nepoznate Šenoine pjesme, U 
pjesmi, koju je spjevao Šenoa u počast štamparu Albrechtu 
poslije neke gozbe, nalazi se i komentar tamo spomenutih 
osoba. G. VI. Dukat priopćio je tri pisma Tomaša Mi- 
kloušića na njemačkom jeziku na tadanjeg varaždinskog 
štampara Ivana pl. Sangillu, iz kojih se pisama vidi knji¬ 
ževno poslovanje Mikloušića u dvadesetim godinama pro¬ 
šloga stoljeća. Ujedno pokazuju ta pisma književno općenje 
s tadanjim varaždinskim piscem Jakovom Lovrenčićem. 
Pisma su lijepi prilog za hrvatsku kajkavsku literaturu. 
Osim još nekih drugih članaka nalazimo u toj svesci: Bi¬ 
lješke u školskim knjigama. Književne obznane s prikazom 
Povijesti Hrvata, Srba i Slovenaca dr. S r k u 1 j a u dva 
sveska od dr, D. G r u b e r a, koji pisca hvali, da je djelo 
stručno i dobro izrađeno na osnovi naših najboljih hrvat¬ 
skih i srpskih povjesnih djela, a pisano je lakim i lijepim 
jezikom i stilom, U Pedagoškoj smotri se pledira za kla¬ 
sične jezike u našim srednjim školama, a u Pregledu časo¬ 
pisa prikazani su neki časopisi, napose pak Južnoslovenski 
filolog, povremeni spis za slovensku filologiju i lingvistiku, 
koji izdaje A. B e 1 i ć u Beogradu već drugu godinu, i ko¬ 
ji referent g. dr. Ivšić toplo preporučuje. Dalje imamo 
Jeziične pabirke od S. Banovića i Higijensku smotru od 
dr. Fr. B u č a r a, u kojoj se prikazuje tjelesni odgoj u Čeho- 
slovaččkoj i u Poljskoj. Među staleškim i društvenim vije¬ 
stima imade zanimljivih vijesti o radu društva H. P. a 
među novim članovima društva se napominje i dr. Franjo 
B u 1 i ć, ravnatelj arheološkog muzeja u Splitu, poznati 
svjetski hrvatski naučenjak i arheolog. Čitamo također no- 
ticu o Društvu profesora Slovaka u Čehoslovačkoj od dr. 
Gavazzi a, iz koje se vidi, da su društvo osnovali 

vjerni Slovaci, koji će dotle raditi na Intenzivnom 
kulturnom radu za slovački narod, dok ne nestane trvenja, 
nepovjerljivosti i zapostavljanja, a dođe do iskrene bratske 
uzajamnosti između Čeha i Slovaka, Na koncu dvobroja na¬ 
lazimo popis mnogobrojnih edicija D. H. P, za školu, a na¬ 
pose za omladinu. 

UMJETNOST 

KAZALIŠTE 

Repertoar Hrvatskog Kazališta u Zagrebu, Ožujak: 20 
N, A. Rimskij-Korsakov: Snjeguročka. (Gostovanje 
Petra Raičeva.) 21. E. Labiche; Firentinski šešir. 
Komedija u pet činova. 22, Tito Strozzi: Istočni grijeh. 
Tragikomedija. Tri čina i međuriječ. 23. Ivan pl, Zajc: Ni¬ 
kola Š u b i ć Zrinski, 24. Bogdan Katerva: Prolaz¬ 
nik. Komad u tri čina, 25. popodne; Moliere: Građanin 
plemić (Le Bourgeois gentilhomme); naveče: G, Puccini: 
T o s c a. 26, N, V, Gogolj: Revizor, Komedija u pet 
činova. 

Teater, Časopis za pozorišnu i filmsku umjetnost. Go¬ 
dina L, broj 7. Sadržaj: Milka Tmina (Prigodom 25-godiš- 
njice njenog posljednjeg gostovanja u zagrebačkom Narod¬ 
nom Kazalištu). — Slučaj i inscenacija, — Za granicama, — 
Muzika i film. — Ženska moda. (Urednik; Božidar Zajčić, 
Boškovićeva 28. III.). 

GLAZBA 

U utorak 13. marta pjevao je mladi koncertni pjevač, 
Marijan Majcen, kojega je nastup na koncertni podij 
već u prošloj sezoni kritika toplo pozdravila, popijevke i 
arije; odabrao je djela iz stare i moderne literature. 

U srijedu dne 14. marta udaraU su supruzi T r o s t na 
dva klavira kompozicije Iz ne baš bogate literature ove 
vrste. Oni također uživaju u Zagrebu već glas ozbiljnih i 
vrijednih umjetnika, 

U četvrtak dne 15. marta poslije podne klavirski kon- 
cerat A. Hoehna u Music-hallu za srednjoškolsku mladež. 
Priredbu ovu organizirala je »Zagrebačka filharmonija«. Ovo 
nastojanje ide među priredbe slične onom koncertu za sred¬ 
njoškolsku omladinu, o kojem sam već dzvijesto, a jednako 
ga valja ocijeniti i potaći sve zvane, da u tom smislu nastave 
svoj rad, kako bi pomogli umjetnički odgoj naše omladine. 

Istoga dana u večer vokalni koncert »Intelektualaca« pod 
vodstvom mladog njhova dirigenta R. M a t z a, koji je 
ovaj put nastupio većim djelom, čitavim ciklusom zbornih 
»Pan«. Pjevali su osim toga Mokranjca i Lajovi'ca, 

U petak dne 16, marta XIIL intimno veče Glazbenog Za¬ 
voda. Na programu »Šuma Striborova«, »priča iz davnine 
Ivan B u 1 i ć-M a ž u r a n i ć e V e, uz melodramsku muziku 
B. Širrole i projekciju slika poznate umjetnice Zoe Bo¬ 
re 11 i. 

U subotu dne 17. marta koncert »Lisinskoga«, Na pro¬ 
gramu Madrigali talijanskih majstora Palestrine, Ge- 
snalda di Neuosa, Striggia, Donattia. »Lisin- 
ski« vazda nastupa tako, da nastup znači veliki događaj u 
muzičkom životu našega grada. I ovaj put je bilo tako. Na¬ 
stup je uspio potpuno. Zbor je pokazao nedohitnu disciplinu 
i vanrednu sposobnost ne samo u savladanju tehničkih teš¬ 
koća ovoga čisto vokalnoga stila, već i u uživljavanju u 
sadržinu tih djela, koja su se već dobrano odmaknula od na¬ 
šeg naziranja. Ovaj put je jasno zapažena omaška u dosada- 
njem rasuđivanju stare muzičke literature, jer usprkos jedin¬ 
stvenosti u ugođaju i upotrebi sredstava kompozitori se jas¬ 
no razlikovahu među sobom, a sve ih bogodani majstor P a- 
leštrina nepreporno nadvisio. Dirigent g. Baranović 


potpuno je izradio reprodukciju ovih kompozicija, a to je 
uspjeh, koji je utvrdio njegove umjetničke vrednote u punoj 
mjeri. 

U nedjelju, 18. marta matineja »zagrebačke filharmonije«. 
Na programu dva djela ravnatelja zagrebačke opere P, K o- 
n j o V i ć a (Na selu, simfonijske varijacije i Simfonija F-mol), 
Jasno se razbirahu sve odlike kompozitora Konjovića: ši¬ 
roka kantilena, traganje za jasnim crtanjem melodijskih li¬ 
nija, šaranje tankim orkestralnim bojama. Simfonijske vari¬ 
jacije djelo su zrelije, jedinstvenije, ma da je tehnika vari¬ 
jacije mjestimice zbog isticanja lijepe kantilene potisnuta u 
pozadinu. U »Simfoniji« osjećala se mjestimice dužina, osje¬ 
ćala se razvučenost osnovne teme, a u krajnjim stavcima, 
koji su kameni od ugla svake simfonijske građe premalo 
snage i poleta. Allegro u prvom stavku gotovo ima karakter 
scherza. G. K o n j o v i ć, kao dirigent svojih djela nastojao 
je iscrpsti svu idejnu sadržinu, sav čar bujnih orkestralnih 
boja i život ritmijskog pokretanja, kojim obiluju njegove 
omašne partiture. 

Nekoliko dana iza Ličarova koncerta već je bio 
koncerat poznatog i omiljelog pijanista A. Hoehna u 
Musichallu, Hoehn je nastupio ovaj puta kao svirač C h o- 
pina. Nijesam slušao taj koncerat, jer je u isti sat bio u 
Glazbenom zavodu drugi koncerat. Dva koncerta jedne ve¬ 
čeri u Zagrebu, a obadva vrlo dobro posjećena. XII, in¬ 
timno veče bilo je sastavljeno Iz kompozicij'a talijanske 
pjevne i komorno muzičke literature XVII, i XVIIL stoljeća. 
Možda će i ta priredba, kao i skori nastup pjevačkog 
udruženja »LisinskI« očito pokazati i dokazati, koliko je 
sasvim neopravdan nazor, da, muzička djela stare, zamiru 
i ukrućuju se, da postaju samo primjercima svakovrsnih 
muzejskih spomenika, kojima se draž može razabrati tek 
u lijepo namještenom i mrtvom poredaju u izložbenim vi¬ 
trinama. Živa su danas, kako su i onda bila, kada su nasta¬ 
jala, a nedaću njihova zanemarivanja zacijelo treba tražiti 
u jednu ruku u neprestanoj jurnjavi za novim, nedohićenim 
ciljevima muzičke umjetnosti i u zaboravljivosti općinstva, 
koje željno novih podražaja brzo zabacuje ono, što je već 
preživljelo i traži novo, vazda novo. Jedna se teškoća ispri¬ 
ječila u tom, što se naziranje muzičko naglo razvija, pa 
se gubi tradicija stilske reprodukcije, koja jedina može 
uvjerljivo oživjeti stare, zabačene forme muzičkog izra¬ 
žaja, u kojoj se mogu potpuno razotkriti sve prikrivene lje¬ 
pote zaprašenih folijanata punih negda žive umjetnosti. Zar 
nije tužaljka Arijadnina — jedina sačuvana popijevka iz 
cijele ove opere čuvenoga i slavljenoga majstora M o n t e- 
verdija — lijepa u svoji svojoj jednostavnosti čiste re¬ 
citacije. Gdja L. Ožegović znala je uvjerljivo pjevati i 
predavati. Nijesu li lijepe one Sonate da Camera, Can- 
zone, Fuglie, Toccate Vivaldija, Gabrielija, Fre- 
scobaldija i drugih majstora? Zar da na njima tek 
đaci muzičkih škola otkrivaju zakone razvitka svoje umjet¬ 
nosti i to da je jedina zanimljivost tih tvorbi velikih i uva¬ 
ženih majstora? Kad bi još i do kraja umjeli iznijeti sve fi¬ 
nese u reprodukciji tih tvorbi. Gg, izvađači mnogo su se 
trudili, a zahvalni slušači nagradili su ih živim odobra¬ 
vanjem za njihov trud, 

»Zagrebačka filharmonija« i u svojoj Vili. (2, izvan¬ 
rednoj) matineji u Musichallu imala je gosta. I ovaj put bio 
je pijanist. G. A. Hoehn svirao Je mahom dva koncerta 
Beethovenov Es-dur klavirsk|i' koncert i Čaj Lo;v- 
s k o g a B-moll koncert. Općinstvo grne, provaljuje vrata 
razbija stakla; toliko se gura na te koncerte, da će domala 
biti i najveća naša dvorana — Music-Hall — premalena za 

tc priredbe. G. H o e h n stekao je ovim svojim nastupom 
novo priznanje svojega umjeća. Zanosom svojim zadahnuo 
je i cijeli orkestar, pa smo slušali svirku punu ushita i 
radosti. Bila je lijepa izvedba, kakovu rij-etko čujemo u 
našim koncertnim dvoranama. Dirigent g. Sachs sa shva¬ 
ćanjem se prilagođivao solistovu i skladno s njime iz¬ 
gradio lijepu izvedbu. 

Prigodom dolaska i najvećih umjetnika u našu sre¬ 
dinu treba, baš tako kao i nastupanju uvaženih domaćih 
umjetnika, još uvijek velika količina reklame, bučnoga blje- 
štavila, kojim mora da je ime đotičnika obavijeno, da mu 
time da neki posebni zamamni čar. Nijesu li to bjelodano 
pokazala i dokazala oba koncerta odlučne francuske pija¬ 
nistice gđe. Blanche Selve. Ime je njezino uvaženo 
u savremenom francuskom muzičkom životu. Nije li ona 
usrdno pomagala sav rad preporođaja i unapređivanja 
koncertnog života u Francuskoj. Iza Francka u živoj dje¬ 
latnosti sljedbenika »Scolae cantorum« i nju zapada ne 
mali udio. Nije li ona nesebičnom požrtvovnosti iznijela 
pred francusko općinstvo češke majstore i lijepe tvorbe 
njihove klavirske literature? Ona je pače pošla u Prag kao 
profesor konzervatorija, da u živoj saradnji na mjestu po¬ 
stanka i u središtu pravoga života prouči češku umjetnost 
do kraja. Odanle je došla k nama. Došla je možda samo 
kao koncertna pijanistica, možda je glas o njezinu pe¬ 
dagoškom djelovanju utjecao nepovoljno, pa je općinstvo 
očekivalo neku ukočenu akademsku umjetnost, koju vazda 
hladno prima. Ni sama imena najmodernijih francuskih 
majstora, kojih je djela uvrstila gđa. S e Iv a u svoj pro¬ 
gram — Fanck, Chabrier, Dukas, Duca'sse, Se- 
verac, Debussy, Ravel — kao da nijesu taj pred¬ 
osjećaj mogla ukloniti. Ili su skupe ulaznine ovaj put za- 
plašile općinstvo? Bilo, kako bilo — općinstvo se nije oda¬ 
zvalo, kako to običaje činiti, kada k nama dolaze strani 
umjetnici, ma i ne imali toliko ugleda u velikom umjetnič¬ 
kom svijetu. A koliko ugodna iznenađenja već kod prvog 
nastupa gđe. Selve. Svirka je njezina sva oduhovljena. 
Ne samo da je premašila i zadnji stepen virtuoznosti tako, 
da se tehnički problemi, što ih majstori-svirači često na 
uštrb predavanja vole istaknuti, posvema potiskuju u po¬ 
zadinu, oni su u rukama gđe. Selva postali tek jedno sred¬ 
stvo izražaja, već je i najsitnije detalje plastički izradila, 
gradila je te forme pred nama, pjevala je divne pjesme i 
šarala ih predivnim, prefinim, tankim bojama, kakovih još 
nigda ne čusmo; veoma, veoma rijetko umiju pijanisti izva- 
biti oporom zvuku klavira toliko i takovih slatkih zašala. 
Nijesu li Couperinove genre-sličice zvučale kao na 
klavesenu, a njegova napirlitana melodika tolikom se pri- 
rodnošću izvijala, obilje melodijske ornamentike logično 
se slijevalo u dražesnoj i prirodnoj pjevnoj liniji? Koliko 
pak dubokog pronicanja modernih majstora? Jesmo li kada 
čuli klavirsku muziku Debussya, u kojoj se virtuoznost 
i impresionizam prekalio tolikim obiljem pjesniččkoga ugo¬ 
đaja? Kakova snaga u silnim tvorbama Franekovim, 
koliko klasičnih ljepota u najzamršenijim stavcima njego¬ 
vim; kakav puni zvuk orguljaški u toj interpretaciji kla- 
virskoj, a boje koje kao da su izvabljene najraznovrsnijom 
registraturomi 

Proživjeli smo francusku umjetnost i spominjanje na te 
lijepe časove ostat će vazda u onih, koji će dugo još želj- 
kovati, da nam se vrati ova prava svećenica svoje umjet¬ 
nosti. 


Jugoslavensko akademsko pjevačko društvo »Mladost<c 
priredilo je u četvrtak 22. III. svoj prvi ovogodišnji koncert 
— duhovni koncert — u prvostolnoj crkvil i ponovilo ga je 
drugi dan 'iza toga za školsku omladinu. Na programu same 
duhovne kompozicije. Koncertom je upravljao prof. Josip 
C a n i ć, a sudjelovali su i neki članovi »Zagrebačke fil¬ 
harmonije«. Koncertu nijesam mogao nažalost prisustvovati,, 
pa zbog toga ne mogu o njemu potanje pisati. 

»Zagrebačka filharmonija« u svojoj matineji dne 25. IIL 
izvela je nekoliko pjesama za krupno žensko grlo i orke¬ 
star. Dirigent g. Oskar Smodek ovaj put je polučio 
veoma lijepi uspjeh. Znao je iz orkestra izvabiti nečuvene 
i fine boje neobičnom uvjerljivošću i jasnoćom. Mislim tu 
Brahmsove Četiri ozbiljne pjesme na tekstove iz biblije, 
a napose dvije nove Baranovićeve popijevke »Not- 
tumo« i »Jutro«. Baranović je dao u njima toliko obilje 
pjesnilčkog ugođaja, da je začudio ne samo općinstvo nego 
i sve one, koji su s veseljem i zanimanjem pratili njegov 
dosadašnji kompozitorski rad. Sitni, karakteristični motivi 
u tim se popijevkama Isprepliću u takovom pravom orke¬ 
stralnom tkivu, da se zvučnost njihova prekaljuje čistom 
poezijom; sve sam ugođaj. Nije li noć u »Notturnu« u onim 
škripavim drhtajima gudaljki i trzajima krupnih basova (u 
ustinatu), u onim kao velom prekrfivenim zvukovima svi- 
raljki i jednoličnom pjevuljenju pjevne dionice vanredno- 
istaknuta; a onaj osvit »Jutra« i blagdanska kliktava po- 
skočnica, igra zanosa pjesnikova, u pomaljanju vedre ra¬ 
dosti! Uspjehu ove matineje bitno je doprinio i nastup gđe. 
A. Gottliebove, koja je velikim umijećem svojim 
umjela iznijeti sve ljepote zvučnoga grla svoga i onih po¬ 
pijevki, koje je tako predano pjevala i s toliko pažnje pre¬ 
davala. Dr. B. Š. 

BILJEŠKE 

Šarah Bemarth jedna od najvećih tragetkinja svjetskoga 
glasa, umrla je ovih dana u Parizu u dubokoj starosti. Ro- 
djena 1844. god. u glavnom gradu Francuske, pokaže već 
zarana osobitu sklonost za teatar i u -četrnaestoj godini 
života stupi kao učenica u parl’ški glumački Konservatorij, 
gdje je izvrsno napredovala, te je već 1862. god. stupila 
javno prvi put na daskama u »Theatre Fran 9 aise« u ulozi 
kraljice u Hugovoj drami Ruy Blas i opčara svojom sa¬ 
vršenom igrom publiku tako, da se glas o njezinom glumač¬ 
kom talentu ubrzo proširi po cijeloj Francuskoj. No to nije 
dostajalo da zadovolji njezinu neodoljivu žel'u za slavom, 
njoj se prohtje širokog svjetskog horizonta i nakon više¬ 
godišnjeg djelovanja na prvim pariškim teatrima, ona se 
zaputi u svijet. Obiđe Englesku, Rusiju, Italiju, Njemačku, 
pređe preko oceana i posjeti glavna središta Američkih 
Sjedinjenih država i posvuda bude dočekana oduševljenjem 
i pozdravljena kao prva svjetska tragetkinja. 

Na povratku u Pariš dade sagraditi svoje vlastito ka¬ 
zalište, koje se nazove njezinim imenom, gdje je pretežno 
gajila drame klasičnog sadržaja, kao n. p. Fedru, Adromehu, 
Zairu, Jean d’Arc od Barbleria i t. d. preuzimajući gotovo 
uvijek glavnu ulogu. 

Povodom jedne predstave ozledi tako teško nogu, da 
joj je morala biti amputirana — no nakon toga ona je ipak 
nastavila svoje djelovanje na daskama, s kojima se nije 
mogla rastati sve do svoje-smrti. 

U dva navrataja posjeti i naš Zagreb i to 1899, i 1909. 
gostujući prvi put u ulozi »Gospođa sa kamelijama« od 
Dumasa sina, drugi put u »Vještici« od Sardoua. Stj. L 


Izdavači i vlasnici: Dragutin Nemet i drugovL 

Ihiliće m djecu; 


^^,J..VujecGrga:PETRICAKEREMPUH. 

^ Josip Milaković: LIJAN GABOR i MIŠAN CVIJO. 

Naručuju se kod Društva hrvatskih srednjoškolskih profesora 

ZAGREB, Medaličeva ulica br. 33. 


XaAtij€wajte cicniH 

kosmetičkih preparata za njegu i 
<1:^ poljepšavanje lica, finih sapuna, 
pudera, parfama i kremova iz; 



Jpvodevije. Xa^teA, 7Iica 3% 


Mmi 

KRZNO 


IHBUSTRIJA zeuezne robe d. d. 



ZAGREB 

Petrl&ItkA alica 3 
Telafoa 7*43 

PfoizTodi: svakoTrttio željezno poknćtro^ peći« 

^ štednjake i difeiote istih, tačke, želj. prozore, 
eiabe, ograde kao i raznu druga željezna robu. 

^ ^ Cijene rrlo umjerene, a izvedba solidna i brzu 12 




PTMaic HOeiatfie 

leNATl HAHN 

ŽIŠKU lUM H 



HIIOO FEESCH, ZAOREB 

i&icA isieoj 49 

: . 

preporuča svoje bogato skladište svakovrsnog - 

■nuikcHl i dlei^eil rublja 

UZ umjerene cijene i solidnu podvorbu. 

























